Μόνο Βαλκανικες Ειδήσεις: Ειδήσεις επί τροχάδην\nΜπάνια Λούκα .Το Συνταγματικό Δικαστήριο της Βοσνίας Ερζεγοβίνης θα εξετάσει σήμερα τις προσφυγές των βουλευτών της Σερβικής Δημοκρατίας σε σχέση με τη συνταγματικότητα του νόμου για την ανακήρυξη της 1ης του Μάρτη ως Ημέρα της Ανεξαρτησίας της Δημοκρατίας της Β-Ε, καθώς και για τη συνταγματικότητα της διάταξης του νόμου σχετικά με την καθιέρωση της 25ης Νοέμβριου ως Ημέρας Κρατικής Υπόστασης της Δημοκρατίας της Βοσνίας-Ερζεγοβίνης. Ο Πρόεδρος της Σερβικής Δημοκρατίας Μίλοραντ Ντόντικ προέβλεψε χθες ένα «πραγματικό πολιτικό χάος», αν το Συνταγματικό Δικαστήριο απορρίψει τις προσφυγές και δεχθεί τη συνταγματικότητα των αργιών της 1ης Μαρτίου και της 25ης Νοεμβρίου στη Β-Ε. Ο κ. Ντόντικ είπε ότι σε μια τέτοια περίπτωση η Σερβική Δημοκρατία δεν θα έχει κανένα λόγο να παραμείνει στη Βοσνία και Ερζεγοβίνη.\nΒελιγράδι. Ο Οίκος αξιολόγησης Moody's βαθμολόγησε την οικονομία της Σερβίας ως «Ba3 σταθερή».\nΜπάνια Λούκα . Ο Πρόεδρος της Παλιών Πολεμιστών της Σερβικής Δημοκρατίας Μίλομιρ Σάβτσιτς Savcic, δήλωσε ότι η 1η Μάρτιου για τους Σέρβους είναι το σύμβολο της άνανδρης ύπουλης και απολίτιστης δολοφονίας ενός Σέρβου που είχε κληθεί σε γάμο μουσουλμάνων στο Σεράγεβο.\nΜπάνια Λούκα. Υπουργός Εμπορίου και Τουρισμού, της Σερβικής Δημοκρατίας Πρέντραγκ Γκλουχάκοβιτς ανακοίνωσε ότι η διαδικασία πτώχευσης της Δημόσιας Επιχείρησης Κρατικών Αποθηκών πρόκειται να ξεκινήσει στις 12 Ιουλίου. Η Κοινοβουλευτικη ομάδα των Ανεξάρτητων Σοσιαλδημοκρατών, (SNSD) ζήτησε η κυβέρνηση να διερευνήσει μέσα από τα αρμόδια υπουργεία όλες τις πιθανές παράνομες ενέργειες προκειμένου να ασκηθούν διώξεις κατά των υπευθύνων .\nΣρεμπρένιτσα . Στο χωριό Κρίνιτσι στην αυλή της εκκλησίας του Προφήτη Ηλία τιμήθηκε η μνήμη των 24 Σέρβων στρατιωτών και αμάχων που δολοφονήθηκαν από τους μουσουλμάνους στις 4 Ιουλίου 1992.\nΜπράτουνατς. Στο χωριό Ζαγκόνι έγινε επιμνημόσυνη δέηση για τα 25 χρόνια από την εκτέλεση 14 Σέρβων στις 4 Ιουλίου 1992 ,από τα μέλη των μουσουλμανικλων ενόπλων δυνάμεων που επέδραμαν από τη Σρεμπρένιτσα.\nΜπάνια Λούκα . Ο Υπουργός Προσφύγων και Εκτοπισμένων, Νταβόρ Τσόρντας δήλωσε ότι εκκρεμούν 60.000 αιτήσεις για ανοικοδόμηση ακινήτου, εκ των οποίων 30.000 στη Σερβική Δημοκρατία Σέρπσκα.


Διατροφικές Πληροφορίες - Little Hands BLW\nLittle Hands BLW > Διατροφικές Πληροφορίες\nΠαρακαλώ σημειώστε: Δεν είμαι πιστοποιημένος παιδίατρος, διαιτολόγος ή διατροφολόγος.\nΤο Little Hands είναι ένα προσωπικό blog και μία συλλογή από συνταγές που τo δικό μου παιδί τρώει και απολαμβάνει και τις οποίες γράφω και μοιράζομαι μόνο για εκπαιδευτικούς και ενημερωτικούς σκοπούς. Ελπίζω ότι η σελίδα μου θα σας δώσει μερικές ιδέες και επιλογές για να δοκιμάσετε με τη δική σας οικογένεια, αλλά αυτό δεν έχει σκοπό να αντικαταστήσει τυχόν διαιτητικές συμβουλές από το δικό σας εξειδικευμένο επαγγελματία.\nΕνώ εμείς, στο Little Hands, κάνουμε κάθε προσπάθεια να διασφαλίσουμε ότι η επισήμανση των συνταγών και των συστατικών αναφέρει με ακρίβεια όλα τα υλικά που χρησιμοποιούνται, δεν μπορούμε να εγγυηθούμε ότι οποιοδήποτε συστατικό που μπορεί να επιλέξετε είναι απαλλαγμένο από οποιαδήποτε αλλεργιογόνο ουσία. Βασίζεστε στις εγγυήσεις του κατασκευαστή και στον ασφαλή χειρισμό, την επισήμανση και την προετοιμασία αυτού του συγκεκριμένου υλικού καθώς και της αντίστοιχης κατασκευάστριας εταιρίας. Εάν εσείς ή το παιδί σας έχετε οποιαδήποτε δυσανεξία ή αλλεργία σε οποιοδήποτε από τα υλικά που απαριθμούνται, δεν πρέπει να καταναλώνετε ή να παρασκευάζετε αυτή τη συνταγή ή θα πρέπει να εξετάζετε για ένα εναλλακτικό υλικό. Οι συνταγές που βρίσκονται εδώ είναι μόνο προτάσεις. Σε περίπτωση που εσείς ή κάποιος στην οικογένειά σας εμφανίσετε συμπτώματα ή αλλεργικές αντιδράσεις, διακόψτε αμέσως την κατανάλωση του συγκεκριμένου τροφίμου και επικοινωνήστε με τον ιατρό σας.\nΟι πληροφορίες που περιέχονται σε αυτόν τον ιστότοπο είναι μόνο για λόγους γενικής ενημέρωσης και δεν προορίζονται να υποκαταστήσουν επαγγελματικές συμβουλές ή θεραπευτική αγωγή. Εάν έχετε ή υποψιάζεστε ότι ενδέχεται να έχετε αλλεργίες ή ιατρικά ζητήματα που ενδέχεται να επηρεαστούν από ορισμένα τρόφιμα ή, αφού λάβετε κάποιο από τα προϊόντα μας, να διαπιστώσετε ότι ενδέχεται να έχετε ή να αντιμετωπίζετε παρενέργειες, θα πρέπει να επικοινωνήσετε αμέσως με τον θεράποντα ιατρό σας.\nΣας ευχαριστώ που αφιερώσατε χρόνο για να επισκεφτείτε το blog μου,


ΣΚΙ ΣΤΟ ΕΛΑΤΟΧΩΡΙ\nΤο χιονοδρομικό κέντρο Ελατοχωρίου βρίσκεται στη θέση «Παπα-χωράφι», στα όρια των νομών Πιερίας - Ημαθίας - Κοζάνης, στο ιδιόκτητο δάσος Ελατοχωρίου, σε υψόμετρο βάσης 1400μ. και κορυφής (πρώτο Lift) 1700 μ., στη θέση «Λιθαρίστρα», με προοπτική να φτάσει στη θέση «Θωμά Ράχη», σε υψόμετρο 2054 μ.\nΑπέχει 36 χιλιόμετρα από την πόλη της Κατερίνης και 8 χιλιόμετρα από το Ελατοχώρι.\nΔιοικείται από ανώνυμη εταιρία που συστάθηκε το έτος 1996. Η λειτουργία του άρχισε το έτος 2000 - 2001. Σήμερα διαθέτει ένα διθέσιο εναέριο αναβατήρα μήκους 1287 μέτρων, με δυνατότητα εξυπηρέτησης 1200 ατόμων ανά ώρα, ένα baby lift μήκους 130 μέτρων, με δυνατότητα εξυπηρέτησης 600 ατόμων ανά ώρα. Λειτουργεί μία κεντρική πίστα μήκους 1500 μέτρων, χαρακτηρισμένη «κόκκινη», μία περιφερειακή πίστα μήκους 2000 μέτρων με μέση κλήση 15%, χαρακτηρισμένη «πράσινη» και μία πίστα αρχαρίων μήκους 250 μέτρων, χαρακτηρισμένη «πράσινη». Διαθέτει επίσης καταστήματα ενοικίασης σκι, snowboard, ειδών ένδυσης και εξοπλισμού.


Πως ξεκίνησε ο εμφύλιος από το Λιτόχωρο – thegreektraveller.com\n14 Φεβρουαρίου 2014 ·0·118 views\nΗ ιστορία αυτή είχε ξεκινήσει πριν πολλά χρόνια, όταν έκανα την έρευνα για το γράψιμο των βιβλίων μου για την «Ανεξερεύνητη Μακεδονία». Τότε είχα μάθει για την αφορμή του εμφυλίου, για το Λιτόχωρο και τους αντάρτες του Ολύμπου. Αλλά είχα μάθει λίγα. Σε ένα πολύ πρόσφατο ταξίδι μου έμαθα τα πάντα. Τα παρακάτω δηλαδή…\nΞυπνήσαμε με ελαφρώς βαρύ κεφάλι Σάββατο πρωί στο χαριτωμένο δωμάτιο του ξενοδοχείου Litohoro Olympus resort Villas and Spa. Πάντα ξυπνάω με βαρύ κεφάλι όταν πρωτοέρχομαι στην Μακεδονία. Ποτέ μου δεν συνήθισα τις πηχτές υγρασίες των μεγάλων πεδιάδων και των απέραντων νερών. Η ημέρα ήταν λίγο μολυβένια, παγωμένη και ένα θαμπό φως αποκάλυπτε την χειμωνιάτικη εικόνα της ακτής στην Πλάκα Λιτοχώρου. Ιανουάριος στη Βόρεια Ελλάδα…\nΑπόλαυσα ένα χορταστικό πρωινό ξεπλένοντάς το με με κούπες δυνατό καφέ και πήρα τους δρόμους για το Λιτόχωρο. Αγαπημένη μου κωμόπολη, το έχω ξαναπεί. Τα του εμφυλίου τα συζητούσα το προηγούμενο βράδυ οδηγώντας στην Εθνική οδό με την φίλη μου δημοσιογράφο. Είπα να το ψάξω λίγο. Όλοι μου οι Λιτοχωρινοί φίλοι μου σύστησαν γι αυτό τον κυρ Νίκο Βλαχόπουλο, τον πρόεδρο του Ναυτικού Μουσείου. Αράξαμε δίπλα στις μπίγες, τα ράουλα και τις παλιές αντένες, τις μακέτες από τα καραβόσκαρα, τα μπρίκια και τους βαρκαλάδες και τον ρώτησα τι θυμόταν από την φοβερή εκείνη εποχή, για τα γεγονότα που οδήγησαν στην έναρξη του Εμφυλίου.\nΒρισκόμασταν στα 1946 μετά τα τραγικά Δεκεμβριανά, τις μάχες της Αθήνας, τη Βάρκιζα και άλλα πολλά δυσάρεστα και εν πολλοίς γνωστά. Στις 31 Μαρτίου η τότε κυβέρνηση προκήρυξε δημοψήφισμα (το γνωστό δημοψήφισμα που η 2η Ολομέλεια του ΚΚΕ απέρριψε και το κόμμα απείχε από αυτό). Και εδώ ερχόμαστε στο Λιτόχωρο.\n«Το Λιτόχωρο τότε είχε δύο εκλογικά τμήματα» μου έλεγε ο κυρ Νίκος. «Το ένα στον Πάνω Μαχαλά, στο σπίτι του Παπαράσκου, και το άλλο στην παλιά αστυνομία, εκεί που σήμερα είναι η καφετέρια Άδωνις» (δείτε πως είναι σήμερα στην ασπρόμαυρη φωτό). Τα δύο εκλογικά τμήματα είχαν φυσικά φρουρές: η παλιά αστυνομία στην πλατεία είχε αστυνομικούς ενώ το εκλογικό τμήμα του Πάνω Μαχαλά είχε κυρίως στρατιώτες… «σε μια αναλογία περίπου 80% των ανδρών».\nΤα πνεύματα ήταν τεταμένα εκείνους τους μήνες (προφανώς δεν θα γράψω για τις αιτίες του Εμφυλίου εδώ). Όμως κανείς δεν περίμενε βέβαια μια τέτοια εξέλιξη στο Λιτόχωρο. «Τη νύχτα του Σαββάτου, 30 Μαρτίου, παραμονή των εκλογών οι αριστεροί αντάρτες …» που παρεπιδημούσαν και ποιούσαν τας διατριβάς των στις πλαγιές του Ολύμπου «… ξεκινούν επίθεση στα δύο εκλογικά κέντρα του Λιτοχώρου». Όπως έμαθα αργότερα στην επίθεση ηγούντο οι αντάρτες Λασσάνης και Υψηλάντης, μετέπειτα πρωτοπαλίκαρα του Μάρκου Βαφειάδη και βασικά μέλη της ομάδας που τον επέβαλλε ως ηγέτη του Δημοκρατικού Στρατού στον Εμφύλιο.\nΟ συνομιλητής μου σταμάτησε λίγο να σκουπίσει το μέτωπό του.\nΟι αντάρτες από νωρίς είχαν το πάνω χέρι και απέκλεισαν τους υπερασπιστές των εκλογικών κέντρων (αστυνομικούς και φαντάρους) στο εσωτερικό των δύο κτηρίων. Για να αποφευχθεί η αιματοχυσία και οι δύο αξιωματικοί (οι επικεφαλής των φρουρών των εκλογικών κέντρων) έκαναν μια πρόταση στους αντάρτες: αστυνομικοί, χωροφύλακες και στρατιώτες να αποχωρήσουν από τα εκλογικά κέντρα και να παραδοθούν αλλά με πλήρη οπλισμό. Οι αντάρτες δεν δέχθηκαν. Οπότε άρχισε η μάχη…\nΠέφταν αρκετοί πυροβολισμοί και από τα δύο μέρη μέχρι που οι αντάρτες πέταξαν μέσα στα δύο εκλογικά κέντρα βόμβες μολότοφ. Τα παλιά Λιτοχωρινά σπίτια πήραν φωτιά σαν λαμπάδες. Οι αστυνομικοί και οι φαντάροι πηδούσαν από τα παράθυρα αλλόφρονες για να σωθούν. Εκεί όμως τους περίμεναν οι σφαίρες των ανταρτών…\nΓύρω στις 4:30, ξημερώματα Κυριακής των εκλογών είχαν τελειώσει όλα. Οι δύο φρουρές των εκλογικών τμημάτων εξολοθρεύτηκαν σχεδόν ολοσχερώς: 18 ήταν οι νεκροί εκείνου του τραγικού Σαββατόβραδου. Ένας μόνο γλίτωσε, προσποιούμενος τον σκοτωμένο. Ανάμεσα στα θύματα ήταν και μια γιαγιά από τον Πάνω Μαχαλά, που έφαγε αδέσποτες σφαίρες. Οι αντάρτες μετά το μακελειό έφυγαν στον Όλυμπο.\nΤα πτώματα βρέθηκαν γυμνά, οι αντάρτες πήραν ότι εξοπλισμό και στολή μπόρεσαν (οι αντάρτες δεν είχαν διόλου εξοπλισμό ή στοιχειώδη οργάνωση. Ήταν ακόμη αντάρτες γιαλαντζί που περιφέρονταν ολίγον «χύμα» στα Μακεδονικά βουνά, κυνηγημένοι από τους πρώην δοσίλογους της Κατοχής και νυν εθνικόφρονες). Οι Λιτοχωρινοί βέβαια έφεραν κουβέρτες και σκέπασαν τα τραγικά θύματα…\nΤυπικά ήταν οι πρώτοι επίσημοι νεκροί του Εμφυλίου Πολέμου που σε λίγο θα βάραγε καμπανάκι έναρξης.\nΣτις 8:30 της φοβερής εκείνης Κυριακής μεγάλη δύναμη πεζοναυτών αποβιβάστηκε από τα πλοία του Πολεμικού ναυτικού στην ακτή των Αγίων Θεοδώρων, στο Στόλο. «Αμέσως ανέβηκαν στο Λιτόχωρο, φορούσαν θυμάμαι βυσσινιά μαντήλια με τη στολή τους… Στο χωριό εγκαταστάθηκε φρουρά και ολόγυρα το Λιτόχωρο ναρκοθετήθηκε….».\nΟ περίφημος «Δεύτερος γύρος» μόλις ξεκίνησε…\nΣε ανάμνηση εκείνης της φοβερής Κυριακής κάθε χρόνο την ίδια ημέρα εθνικόφρονες από παντού συγκεντρώνονται στο Λιτόχωρο και κάνουν δοξολογία. Λένε μάλιστα πως ανάμεσά τους βρίσκεται και ο μοναδικός διασωθείς του μακελειού εκείνου…\nΕυχαρίστησα τον κυρ Νίκο και βγήκα στην αυλή του μουσείου και στο νόστιμο παρκάκι που το τριγυρίζει. Ένα ψυχρό αεράκι φρεσκοταξιδεμένο από τις παγωμένες βουνοκορφές του Ολύμπου μου δρόσισε τα μάγουλα.\nΣκέφτηκα ότι δεν θέλω άλλα λυπητερά για το πρωινό αυτό. Και πήγα να πιω ένα τσίπουρο στο «Γαστροδρόμιο» του φίλου Ανδρέα Γάβρη, να συνέλθω.\nΑνήμπορος να καταλάβω πως σε μια τόσο μικρή χώρα φύτρωσε τόσο θηριώδες μίσος…\nΤο Λιτόχωρο από το δρόμο προς Πριόνια\nΤο ξενοδοχείο Litohoro Olympus resort Villas and Spa βρίσκεται στην Πλάκα, την παραλιακή περιοχή του Λιτοχώρου, μόλις 50 μέτρα από την αμμουδιά (οι ντόπιοι την λένε Lemon Beach). Έχει μοντέρνα διακόσμηση, άπλετους χώρους, άνετο Lobby και δωμάτια με ωραία θέα στον Θερμαϊκό κόλπο. Μια σειρά από αυτόνομες μικρές σουίτες με πριβέ πισίνα αυξάνουν την αίσθηση ιδιωτικότητας των πιο ιδιαίτερων πελατών. Από τα μεγάλα ατού του ξενοδοχείου είναι οι υπηρεσίες spa και ειδικά οι δύο πολύ άνετες πριβέ πισίνες τις οποίες απολαύσαμε δεόντως. Σημειώστε ότι υπάρχει δυνατότητα να κάνετε booking για μεταμεσονύκτια σάουνα ή χαμάμ στις πισίνες (και μετά αφήστε τη φαντασία σας να οργιάσει…).\nΠερισσότερες πληροφορίες: www.litohororesort.gr


«Η πίεση δεν είναι στο κόκκινο, αλλά στο βαθύ κόκκινο»\nΜε φόντο τα 2.702 νέα κρούσματα που ανακοίνωσε σήμερα ο ΕΟΔΥ (από τα οποία, τα 1.269 στην Αττική), ο Βασίλης Κικίλιας ανακοίνωσε το σχέδιο έκτακτης ανάγκης του υπουργείου Υγείας για τα νοσοκομεία της Αττικής που λειτουργούν υπό ασφυκτική πίεση εδώ και 19 ημέρες.\nΈτσι, αποφασίστηκε η αύξηση των κλινών ΜΕΘ για περιστατικά Covid-19, από 168 τον Νοέμβριο σε 348 τον Μάρτιο.\nΤο «Σισμανόγλειο» γίνεται αποκλειστικά νοσοκομείο αναφοράς, ενώ τα γενικά περιστατικά θα «διοχετεύονται» στο ΝΙΜΤΣ, το οποίο θα διαθέσει 120 κλίνες. Το ίδιο θα ισχύει και για το ιδιωτικό «Ερρίκος Ντυνάν».\n«Θέλω να είμαι ξεκάθαρος και ειλικρινής. Στην Αττική η πίεση δεν είναι στο κόκκινο, αλλά στο βαθύ κόκκινο», υπογράμμισε ο υπουργός Υγείας, ο οποίος τόνισε ότι μετά τη Θεσσαλονίκη το σχέδιο που είχε εκπονηθεί ως ακραίο σενάριο θα εφαρμοστεί στη μεγαλύτερη περιφέρεια της χώρας.\nΑκόμα, εξήγησε ότι υπάρχει μετάδοση της βρετανικής μετάλλαξης, και ότι πλέον διασωληνώνονται όλο και πιο νέοι ηλικιακά ασθενείς.


Airblock - Κοχλιοφόρος compact υψηλής πίεσης RSDK-PRO 15HP RENNER\nΣε μηχανήματα επεξεργασίας και κοπής μετάλλου αλλά και εργαλειομηχανές CNC laser, η ποιότητα αέρα και υψηλή πίεση αποτελούν βασική προτεραιότητα. Ο compact κοχλιοφόρος αεροσυμπιεστής RSDK-PRO της Renner καλύπτει απόλυτα όλες τις παραπάνω προδιαγραφές, προσφέροντας ένα προϊόν προσαρμοσμένο σε όλες αυτές τις ανάγκες.\nΟ κοχλιοφόρος RSDK-PRO της Renner αποτελεί ιδανική επιλογή για τροφοδοσία μηχανημάτων κοπής και επεξεργασίας μετάλλου. Πιο συγκεκριμένα, για εργαλειομηχανές CNC laser, ο πεπιεσμένος αέρας, υψηλής πίεσης, αποτελεί απαραίτητη προϋπόθεση προκειμένου να επιτευχθεί η ακρίβεια στην κοπή.\nΟι compact κοχλιοφόροι (all-in-one), με ενσωματωμένο αεροφυλάκιο 250lt και ξηραντή ψυκτικού τύπου, είναι κατάλληλοι για τις περιπτώσεις όπου ο χώρος εγκατάστασης είναι περιορισμένος, καθώς απαιτούν πολύ μικρή επιφάνεια αεροστασίου.\nΛόγω του compact μεγέθους, δεν απαιτεί μεγάλο χώρο τοποθέτησης\nΗ στιβαρή του κατασκευή προσφέρει μέγιστη αντοχή\nΧωρίς περιττές συνδέσεις (μαρκούτσια, καλώδια)\nΓαλβανισμένο αεροφυλάκιο 250lt\nΥψηλή πίεση λειτουργίας (15bar)\nΑξιολογείτε:Κοχλιοφόρος compact υψηλής πίεσης RSDK-PRO 15HP RENNER


Πύργος: Επίσκεψη στο θεματικό πάρκο «Ξυστρή» | "Ενδείξεις-Αποδείξεις"\nΠύργος: Επίσκεψη στο θεματικό πάρκο «Ξυστρή»\nΠραγματοποιήθηκε σήμερα στο θεματικό πάρκο «Ξυστρή», παρουσία του Δημάρχου Πύργου κ. Γαβριήλ Λιατσή, επίσκεψη κλιμακίου της Διαχειριστικ...\nΠραγματοποιήθηκε σήμερα στο θεματικό πάρκο «Ξυστρή», παρουσία του Δημάρχου Πύργου κ. Γαβριήλ Λιατσή, επίσκεψη κλιμακίου της Διαχειριστικής Αρχής της Περιφέρειας Δυτικής Ελλάδας, με επικεφαλής την Προϊσταμένη Ειδικής Υπηρεσίας Διαχείρισης Επιχειρησιακού Προγράμματος Περιφέρειας Δυτικής Ελλάδας 2014-2020 κα Άλκηστις Σταθοπούλου.\nΑντικείμενο της επίσκεψης ήταν η πρόοδος των εργασιών και η ολοκλήρωση του έργου καθώς και η επίτευξη της λειτουργικότητας του έργου με τις επιμέρους εργασίες που έχουν δρομολογηθεί. Στην συνάντηση συμμετείχαν ο κ. Νίκος Θωμόπουλος Προϊστάμενος Μονάδας Παρακολούθησης Έργων της Ειδικής Υπηρεσίας Διαχείρισης, και η κα Αγγελική Συλλαϊδοπούλου Στέλεχος Μονάδας Παρακολούθησης Έργων Ειδικής Υπηρεσίας Διαχείρισης.\nΑπό πλευράς Δήμου συμμετείχαν: ο Δ/ντής Προγραμματισμού κ. Άρης Φιλιππόπουλος, η Δ/ντρια Τεχνικών Υπηρεσιών κα Γούργουρα Σοφία, και άλλοι υπηρεσιακοί παράγοντες.\n"Ενδείξεις-Αποδείξεις": Πύργος: Επίσκεψη στο θεματικό πάρκο «Ξυστρή»


Σύμφωνα με τα στοιχεία πωλήσεων της πάντοτε έγκυρης Jato, το Tesla Model 3 είναι το best-seller μοντέλο της Ευρώπης για τον μήνα Σεπτέμβριο καταγράφοντας 24.512 ταξινομήσεις – επίδοση που χαρίζει στο EV της αμερικανικής εταιρείας μερίδιο αγοράς που φτάνει το 2,6%.\nΑξίζει εδώ να σημειωθεί ότι το αποτέλεσμα αυτό είναι απόρροια της πολιτικής της Tesla να πραγματοποιεί το σύνολο σχεδόν των παραδόσεών της σε ένα τρίμηνο κατά τη διάρκεια του τελευταίου μήνα του (Μάρτιος, Ιούνιος, Σεπτέμβριος, Δεκέμβριος).\n«Τα οχήματα για την Ευρώπη κατασκευάζονται στις ΗΠΑ και την Κίνα στην αρχή κάθε τριμήνου. Στη συνέχεια αποστέλλονται στην Ευρώπη και συνήθως φτάνουν εκεί κατά το 2ο μισό του 2ου μήνα κάθε τριμήνου. Και συνήθως οι περισσότερες παραδόσεις μας ανά τρίμηνο γίνονται κατά τον τελευταίο μήνα του τριμήνου» δηλώνουν οι ιθύνοντες της αμερικανικής εταιρείας.\nΙδιαίτερα εντυπωσιακές επίσης ήταν οι πωλήσεις και του crossover αδελφού μοντέλου, του Model Y, το οποίο κατέλαβε τη θέση 2 στην κατηγορία των αμιγώς ηλεκτροκίνητων μοντέλων, κάνοντας το «1-2» για την Tesla στην Ευρώπη στα BEVs τον μήνα Σεπτέμβριο.\nΣτις επόμενες θέσεις στην εν λόγω κλάση κατατάσσονται, για τον ίδιο πάντα μήνα, τα VW ID.3 (8.302), Renault Zoe (6.508), Skoda Enyaq iV (5.942), Kia Niro (5.516), Fiat 500 (4.748), VW ID.4 (4.603), Peugeot 208 (4.332) και Dacia Spring (4.166).\nΠίσω από το Tesla Model 3 στις συνολικές πωλήσεις στην Ευρώπη τον Σεπτέμβριο συναντάμε τα Renault Clio (18.264), Dacia Sandero (17.988), VW Golf (17.507) και Fiat/Abarth 500 (16.349).\nTeslaTesla Model 3Ευρωπαϊκές πωλήσειςΗλεκτρικά Αυτοκίνητα


ΦΟΛΕΣ ΣΤΟ ΚΕΝΤΡΟ ΤΗΣ ΘΕΣΣΑΛΟΝΙΚΗΣ ~ Lil animals\nΦΟΛΕΣ ΣΤΟ ΚΕΝΤΡΟ ΤΗΣ ΘΕΣΣΑΛΟΝΙΚΗΣ\nΗ δολοφονική μανία κάποιων απολίτιστων που θέλουν να λέγονται άνθρωποι έφτασε μέχρι του σημείου να δηλητηριάζουν με φόλα τα δύστυχα ζώα μέσα στον εμπορικότερο δρόμο της Θεσσαλονίκης ακόμα και μέρα μεσημέρι.\nΕκπληκτοι οι περαστικοί ειδοποίησαν την Φιλοζωική Θεσσαλονίκης "ΝΟΙΑΖΟΜΑΙ " και την Φιλοζωική Αμπελοκήπων "ΑΔΕΣΠΟΤΗ ΜΑΤΙΑ" για 2 ζώα που σπαρταράνε μέρα μεσημέρι στην Τσιμισκή.\nΣτα 2 ζώα χορηγήθηκε ατροπίνη από εθελοντή της Φιλοζωικής Αμπελοκήπων και μεταφέρθηκαν στον κτηνίατρο κο Νίκο Δασκαλόπουλο.\nΓια το ένα ζώο μία στειρωμένη γατούλα της περιοχής ήταν είδη αργά. Το ζώο άφησε την τελευταία του πνοή μέσα σε φριχτούς πόνους. Το δεύτερο ζώο εξακολουθεί να νοσηλεύεται και δείχνει να έχει ξεπεράσει τον κίνδυνο.\nΜετά από 2 ώρες ειδοποιήθηκε και πάλι η Φιλοζωική Θεσσαλονίκης "ΝΟΙΑΖΟΜΑΙ" για φόλες στην περιοχή πάνω από την Ροτόντα.\nΤο αποτέλεσμα 2 νεκρές γάτες της περιοχής η μία ετοιμόγεννη.\nΠαρακαλούμε όποιος είδε η γνωρίζει κάτι να ενημερώσει στα τηλέφωνα 6972-803165 "ΝΟΙΑΖΟΜΑΙ" και 6933222085 "ΑΔΕΣΠΟΤΗ ΜΑΤΙΑ".\nΜήνυση κατ'αγνώστων θα κατατεθεί από τις 2 Φιλοζωικές οργανώσεις στο Αστυνομικό Τμήμα Λευκού Πύργου.\nπηγή ΑΔΕΣΠΟΤΑ ΖΩΑ ΘΕΣΣΑΛΟΝΙΚΗΣ M.K.O\nPosted in: Θεσσαλονίκη,φολες,φόλες


Επανεμφανίστηκε ο ιός Έμπολα στη ΛΔ του Κονγκό | LiFO\nΕπανεμφανίστηκε ο ιός Έμπολα στη ΛΔ του Κονγκό\nΟ ιός Έμπολα μεταδίδεται στον άνθρωπο από μολυσμένα ζώα. Η μετάδοση από άνθρωπο σε άνθρωπο γίνεται μέσω σωματικών υγρών\n8.2.2021 | 10:26\nΗ Λαϊκή Δημοκρατία του Κονγκό ανακοίνωσε χθες την «επανεμφάνιση» της ασθένειας που προκαλεί ο ιός Έμπολα στο ανατολικό τμήμα της χώρας.\nΟ Παγκόσμιος Οργανισμός Υγείας έστειλε ομάδα επιδημιολόγων μετά τον θάνατο μιας γυναίκας, τρεις μήνες αφότου ανακηρύχθηκε το τέλος της πιο πρόσφατης επιδημίας. Ο υπουργός Υγείας Ετενί Λονγκοντό σε δηλώσεις του που μεταδόθηκαν από τη δημόσια τηλεόραση, διευκρίνισε ότι ένα θανατηφόρο κρούσμα εντοπίστηκε στο χωριό Μπιένα, στην επαρχία Βόρειο Κίβου.\n«Επρόκειτο για μια αγρότισσα, σύζυγο επιζήσαντα από την ασθένεια που προκαλεί ο ιός Έμπολα, που παρουσίασε την 1η Ιανουαρίου συμπτώματα» της νόσου που προκαλεί ο εξαιρετικά μολυσματικός ιός, εξήγησε ο υπουργός. Η γυναίκα πέθανε την 3η Φεβρουαρίου και οι αναλύσεις σε δείγμα του αίματός της που πάρθηκε πριν από τον θάνατο έδειξε πως είχε πράγματι μολυνθεί από τον Έμπολα, ανέφερε το υπουργείο Υγείας σε δελτίο Τύπου που έδωσε στη δημοσιότητα.\nΓια να περιοριστεί η δέκατη επιδημία, η ΛΔ Κονγκό κατέφυγε, για πρώτη φορά, στον εμβολιασμό 320.000 και πλέον ανθρώπων σε αυτή την ασταθή περιοχή, με προϊόντα που παρήγαγαν δύο φαρμακευτικές εταιρείες (η Merck και η Johnson&Johnson).\nΗ ΛΔ Κονγκό είναι ταυτόχρονα αντιμέτωπη με την πανδημία του νέου κορονοϊού. Επισήμως, οι υγειονομικές αρχές κάνουν λόγο για 681 νεκρούς εξαιτίας της COVID-19 επί συνόλου 23.599 κρουσμάτων του SARS-CoV-2.


Appstore » Έκθεση Expotrof 2019\nΈκθεση Expotrof 2019\nΕφαρμογή Έκθεσης τροφίμων και ποτών ΕΞΠΟΤΡΟΦ 2019 Αναλυτικός Κατάλογος εκθετών Ημερολόγιο παράλληλων εκδηλώσεων ανα ημέρα Πλάνο της έκθεσης Η μεγαλύτερη γιορτή για τα Ελληνικά τρόφιμα και ποτά απέκτησε την εφαρμογή της. Αναζητήστε τους παραγωγούς της έκθεσης με το είδος ή το όνομά τους και δείτε τα αναλυτικά στοιχεία τους. Περιηγηθείτε στους χώρους της έκθεσης και βρείτε τη θέση του κάθε εκθέτη στο πλάνο. Δείτε ανα ημέρα το πλούσιο πρόγραμμα των παράλληλων εκδηλώσεων της 6ης ΕΞΠΟΤΡΟΦ ωστε να μη χάσετε καμία εκδήλωση. 1-4 Φεβρουαρίου 2019, Κέντρο Ξιφασκίας Ελληνικό. https://www.expotrof.gr\nTag: Έκθεση Expotrof 2019\nteen burger wifi scanner mac rev church san clemente chess puzzles mate in 1 with solutions felicia carissa top fashion models 2017 rescue lens app solitaire one handed sage tourigny marble solitaire trick


Χωρίς το μέτρο περικοπής των συντάξεων και χωρίς αντίμετρα ο προϋπολογισμός; – The Panhellenic Post\nΑθήνα.- Χωρίς το μέτρο περικοπής των συντάξεων και χωρίς αντίμετρα θα κατατεθεί στις 15 Οκτωβρίου στην Ευρωπαϊκή Επιτροπή το σχέδιο του προϋπολογισμού για το 2019, σύμφωνα με κυβερνητικές διαρροές.\nΠρόθεση της Αθήνας είναι να περιλάβει στο σχέδιο μόνον τις εξαγγελίες για φοροελαφρύνσεις και επιδόματα που έκανε ο πρωθυπουργός από το βήμα της Διεθνούς Έκθεσης Θεσσαλονίκης, όπως ανέφερε ανώτερος κυβερνητικός αξιωματούχος στο περιθώριο της Γενικής Συνέλευσης των Ηνωμένων Εθνών στη Νέα Υόρκη.\nΟ αξιωματούχος υποστήριξε πως το τελευταίο διάστημα υπάρχει «σημαντική σύγκλιση» ανάμεσα στις ελληνικές Αρχές και στην Κομισιόν.\nΔημοσίως πάντως η Επιτροπή έχει διαμηνύσει πως τα συμπεφωνημένα πρέπει να τηρηθούν. Η διαρροή από το κυβερνητικό στρατόπεδο έγινε βράδυ Παρασκευής λίγη ώρα μετά την ομιλία του Αλέξη Τσίπρα στην Γενική Συνέλευση και δύο ημέρες πριν ανοίξουν ξανά οι αγορές.\nΟ αξιωματούχος προσέθεσε πως στο σχέδιο που θα υποβληθεί θα επιβεβαιώνεται η ύπαρξη του δημοσιονομικού χώρου για την υλοποίηση των εξαγγελιών του κ. Τσίπρα και η επίτευξη του πρωτογενούς πλεονάσματος 3,5% του ΑΕΠ.\nΔιευκρίνισε πάντως πως το κρίσιμο δεν είναι το σχέδιο του προϋπολογισμού αλλά η διεργασία που θα γίνει στους κόλπους της Κομισιόν και οι απαντήσεις που θα λάβει η Ελλάδα έως ότου να καταθέσει το τελικό σχέδιο το δεύτερο δεκαήμερο του Νοεμβρίου.\nΣημειώνεται πως τα μέτρα που εξαγγέλθηκαν στην ΔΕΘ είναι σαφώς μικρότερης κλίμακας σε σχέση με τα αντίμετρα που είχαν νομοθετηθεί ή εξαγγελθεί προηγουμένως, σε μια προσπάθεια της κυβέρνησης να πείσει τους θεσμούς για διατήρηση της προσωπικής διαφοράς στις συντάξεις.\nΠηγή:skai.gr/Φωτογραφία: Ο Αλέξης Τσίπρας με τον πρόεδρο της Κομισιόν Ζαν Κλοντ Γιούνκερ (AP Photo/Geert Vanden Wijngaert)


ΜΕΛΙΣΣΟΚΟΜΙΚΟΣ ΣΥΛΛΟΓΟΣ Ν. ΠΕΛΛΑΣ-O ΜΕΓΑΣ ΑΛΕΞΑΝΔΡΟΣ-BEE CLUB PELLAS-MACEDONIA GREECE: Όλη η χλωρίδα της Ελλάδας σε ένα βιβλίο!\nΤα βιβλία αναμένεται να τα έχουμε στην Ελλάδα από τον εκδότη (στο Βερολίνο) αρχές Νοεμβρίου και θα διατίθενται από την Ελληνική Βοτανική Εταιρεία.\n"Συνέλεξαν" ένα - ένα τα φυτά της Ελλάδας και δημιούργησαν τον πρώτο ολοκληρωμένο κατάλογο για τη χλωρίδα της χώρας μας που περιλαμβάνει 6600 φυτά!\n"Πρόκειται για μια ιστορική έκδοση, αν αναλογισθούμε ότι η τελευταία πλήρης, 'Χλωρίδα της Ελλάδας', χρονολογείται περισσότερο από έναν αιώνα πριν. Ήταν ο Eugen von Halácsy, ένας Ούγγρος φυσικός στη Βιέννη, που συνόψισε στο έργο του Conspectus Florae Graecae (Halácsy 1900-1904, με συμπληρώματα το 1908 και το 1912), μια προσεκτική και ακριβή εργασία για τη χλωρίδα της Ελλάδας. Η χλωρίδα, όμως, του Halácsy κάλυπτε την Ελλάδα, με τα εθνικά της σύνορα που τότε έφταναν μέχρι τη Θεσσαλία και δεν περιλάμβαναν τα νησιά του Ανατολικού Αιγαίου" εξηγεί στο ΑΠΕ-ΜΠΕ ο συντονιστής της επιτροπής έκδοσης, καθηγητής του Πανεπιστημίου Πατρών Παναγιώτης Δημόπουλος.\nΣτην Επιτροπή Συντονισμού της έκδοσης συμμετείχαν -εκτός από τον κ. Δημόπουλο- οι καθηγητές Γρηγόρης Ιατρού, Στέλλα Κοκκίνη, Θεοφάνη Κωνσταντινίδη και Δημήτριος Τζανουδάκη, καθώς και οι ξένοι επιστήμονες Αrne Strid (Ørbæk, Denmark), Erwin Bergmeier (University of Göttingen, Germany) και Thomas Raus (BGBM- Frei University Berlin, Germany).\n"Οι επιστήμονες εργαστήκαμε όλοι εθελοντικά για την έκδοσή του και τα έσοδα από τις πωλήσεις του (τιμή πώλησης έκαστου 40 ευρώ) θα διατεθούν στο Βοτανικό Μουσείο για την κάλυψη των εξόδων, αλλά και στην Ελληνική Βοτανική Εταιρεία" ξεκαθαρίζει ο κ.Δημόπουλος.\nΗ έκδοση θα παρουσιαστεί την Πέμπτη, 3 Οκτωβρίου, στην έναρξη του 13ου συνεδρίου της Ελληνικής Βοτανικής Εταιρείας (hbs.bio.auth.gr), που διοργανώνεται σε αμφιθέατρο του Κέντρου Διάδοσης Ερευνητικών Αποτελεσμάτων του ΑΠΘ, με τίτλο "Το πράσινο της ελπίδας: Η βοτανική σήμερα, θεωρία και πράξη".\nΠηγή: ΑΜΠΕ Πηγή φωτογραφιών: Τις φωτογραφίες παραχώρησε ο καθηγητής Παναγιώτης Δημόπουλος, από φυτά που περιλαμβάνονται στην έκδοση\nΤο Διοικητικό Συμβούλιο της Ελληνικής Βοτανικής Εταιρείας, όπως προέκυψε από τις εκλογές που διεξήχθησαν στις 30 Ιουνίου 2010 και συγκροτήθηκε σε σώμα στις 16 Σεπτεμβρίου 2010, έχει την εξής σύνθεση:\nΚαθηγητής Κώστας Α. Θάνος, Εθνικό και Καποδιστριακό Πανεπιστήμιο Αθηνών, Τμήμα Βιολογίας. Τηλ.: +30-210-7274655, Fax: +30-210-7274654, email: cthanos[at]biol.uoa.gr\nΚαθηγητής Γρηγόρης Ιατρού, Πανεπιστήμιο Πατρών, Τμήμα Βιολογίας. Τηλ.: +30-2610-997278, email: iatrou[at]upatras.gr\nΔρ Ιωάννης Μπαζός, Εθνικό και Καποδιστριακό Πανεπιστήμιο Αθηνών, Τμήμα Βιολογίας. Τηλ.: +30-210-7274240, email: ibazos[at]biol.uoa.gr\nΚαθηγητής Παναγιώτης Διον. Δημόπουλος, Πανεπιστήμιο Ιωαννίνων, Τμήμα Διαχείρισης Περιβάλλοντος & Φυσικών Πόρων. Τηλ.: +30-26410-74119, 74118, Fax: +30-26410-74165, email: pdimopul[at]cc.uoi.gr\nΚαθηγήτρια Γεωργία Καμάρη, Πανεπιστήμιο Πατρών, Τμήμα Βιολογίας. Τηλ.: +30-2610-997276, Fax: +30-2610-997275, email: kamari[at]upatras.gr\nΕτικέτες ΒΙΒΛΙΟΠΑΡΟΥΣΙΑΣΗ Καταλόγου Φυτών της Ελληνικής Χλωρίδας (Checklist of the Vascular Plants of Greece).


Παιδιά Κύκλωπες με μάσκες αλεξίπτωτα | Η Εφημερίδα των Συντακτών\nΠαιδιά Κύκλωπες με μάσκες αλεξίπτωτα\n«Επιλέξαμε τις μάσκες [ως λύση] γιατί ήταν πρακτικά αδύνατο να δημιουργήσουμε εντός λίγων μηνών τόσες τάξεις ώστε να μοιράσουμε τα παιδιά» είπε χθες στη συνέντευξη Τύπου ο Κυριάκος Μητσοτάκης.\n«Στα Δημοτικά στην Ιταλία έκαναν τάξεις των 10 παιδιών κι έβαλαν μονά θρανία» ήταν η αποστομωτική απάντηση από έναν δημοσιογράφο στο Twitter.\nΚαι είπε επίσης ο πρωθυπουργός, δεν ξέρω αν ισχύει αλλά πολύ αμφιβάλλω, πως είμαστε η μόνη χώρα που δίνει δωρεάν μάσκες στους μαθητές.\nΚαι τις μάσκες αυτές τις είδαμε σήμερα το πρωί. Και γελάει ο κόσμος. Στα social έχει στηθεί πανηγύρι. Γιατί οι μάσκες είναι ακατάλληλες. Μάσκες τεράστιες, για... Κύκλωπες.\nΗ μάσκα που φόρεσε σήμερα το 8χρονο και η μάσκα που του έδωσαν στο σχολείο. Ήθελα να 'ξερα πως θα πληρωθούν οι μάσκες με το κομμάτι ή με το μέτρο; μια δουλειά είχαν να κάνουν όλη κι όλη κι αυτή σκατά την έκαναν!#μασκα #σχολεια pic.twitter.com/KpLAueHilt\n— Μαλένα (@Black_Sheep_3) September 14, 2020\nΟ παρακάτω διάλογος (από την @eva_figo) μπορεί να μην είναι πραγματικός, αλλά θα μπορούσε και να είναι με την κυβέρνηση που έχουμε:\n- Η υπουργός παιδείας αποφάσισε να σας μοιράσει και δωρεάν μολύβια.\n- Μα κυρία, αυτές είναι κολόνες της ΔΕΗ.\nΕμενα πάντως δε με χάλασε η μάσκα που μοίρασαν. Βολεψα και το αγροτικο. #σχολεια #Κεραμεως #μασκα pic.twitter.com/UEvEJVgGD7\n— Ανθυπάντιξ 🦅 (@pantix73) September 14, 2020\nΔείτε ενδεικτικά κάποιες από τις αντιδράσεις στο Twitter για την κυβέρνηση-τσίρκο όπως τη λένε:\n► Μάσκες αλεξίπτωτα...Έχουμε!\n► Οταν λέγαμε "μάσκα για όλα τα παιδιά" δεν εννοούσαμε μια για όλα τα παιδιά της τάξης.\n► Ανθρωποι που παραγγείλανε τέτοιες μάσκες θα κάνουνε πλειστηριασμό για πολεμικές φρεγάτες.\n► Έπεσε ένα παιδάκι από ένα δέντρο στο σχολείο αλλά ευτυχώς άνοιξε η μάσκα του λίγα μέτρα πριν το έδαφος και προσγειώθηκε ομαλά.\n► OΛΟΙ ΣΗΜΕΡΑ ΤΟ ΒΡΑΔΥ ΣΤΑ ΜΠΑΛΚΟΝΙΑ, χειροκροτάμε για τη νέα μεγάλη επιτυχία.\n► Δεν είναι οι μάσκες μεγάλες. Τα παιδιά σας είναι μικρά\n► Οι μάσκες φτιάχτηκαν σε πατρόν για βρακιά, μην κάνετε έτσι.\n► -Μαμά στο σχολείο με λένε κεφάλα.\n-Μην τους ακούς παιδί μου, πιάσε να τινάξουμε τη μάσκα σου.\nΠΑΡΑΣΚΗΝΙΑ 01.09.2020, 23:57\nΓυαλιά ή μάσκα;\n«Αντιμετωπίζω ένα δίλημμα, αν θα βγάλω τα γυαλιά ή τη μάσκα. Γιατί ο συνδυασμός είναι δύσκολος. Θα βγάλω τα γυαλιά» είπε ο υπουργός Εσωτερικών Τάκης θεοδωρικάκος ξεκινώντας, τις ανακοινώσεις του στο πλαίσιο...\nΑΝΤΙΠΟΛΙΤΕΥΣΗ 07.01.2022, 20:10\nΈκκληση Φίλη να μην γίνουν τα παιδιά «πειραματόζωα» στα σχολεία\nΜε την επανέναρξη των σχολείων να είναι προ των πυλών, ο τομεάρχης Παιδείας του ΣΥΡΙΖΑ-ΠΣ, Νίκος Φίλης απηύθυνε έκκληση «να ακουστεί η γνώμη πολλών ειδικών, αλλά και η αγωνία των γονιών και των εκπαιδευτικών».


Μεταπτυχιακή εργασία (32.36Mb)\nΝαυτικά ατυχήματα -- Στατιστικές μέθοδοι ; Marine accidents -- Statistical methods ; Ναυτιλία -- Μέτρα ασφαλείας ; Ναυτιλία -- Στατιστική ; Shipping -- Security measures ; Shipping -- Statistics\nΣκοπός της παρούσας εργασίας είναι η καταγραφή, μελέτη και στατιστική ανάλυση των ατυχημάτων και συναφών περιστατικών που συνέβησαν σε διάφορες κατηγορίες πλωτών και εναέριων σκαφών κατά περιοχή του ελληνικού θαλάσσιου χώρου την τριετία 2001-2003 και για τα οποία ενεργοποιήθηκε το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Υπουργείου Εμπορικής Ναυτιλίας (YEN). Στο κεφάλαιο Α’ αναπτύσσονται θέματα που αφορούν στην ασφάλεια της ανθρώπινης ζωής στη θάλασσα καθώς και στην έρευνα και διάσωση σε αυτή. Αρχικά γίνεται μια ιστορική αναδρομή και στη συνέχεια αναφέρονται οι βασικές Συνθήκες και Κανονισμοί που ισχύουν σήμερα διεθνώς (Solas, UN Convention on the Law of the Sea, International Convention on Maritime Search and Rescue κ.α.) καθώς και τα ισχύοντα στην Ελλάδα βασικά νομοθετήματα (κ.δ.ν,δ, κ.ι.ν.δ κ.α.). Το κεφάλαιο ολοκληρώνεται με την περιγραφή των βασικών, για την εφαρμογή των σχετικών Συνθηκών και Συμβάσεων, Υπηρεσιών στον τομέα της ασφάλειας της ζωής στη θάλασσα (ΕΚΣΕΔ, ΚΕΕΠ, νηογνώμονες κ.α.). Στο κεφάλαιο Β' αναλύεται διεξοδικότερα η οργάνωση και ο τρόπος λειτουργίας του ΕΚΣΕΔ, το οποίο είναι αρμόδιο για την παροχή υπηρεσιών έρευνας και διάσωσης στον ελληνικό θαλάσσιο χώρο. Γίνεται αναφορά στα επιχειρησιακά μέσα (πλωτά, εναέρια και χερσαία) καθώς και στα πληροφοριακά και δορυφορικά συστήματα που διαθέτει το YEN (ασύρματες επικοινωνίες, επίγειος δορυφορικός σταθμός κ.α.). Ιδιαίτερη μνεία γίνεται στις υπηρεσίες VTS και VTMIS, με τις οποίες επιτυγχάνεται ο έλεγχος της θαλάσσιας κυκλοφορίας των πλωτών μέσων στον ελληνικό θαλάσσιο χώρο για την αποφυγή ατυχημάτων. Στο Γ' κεφάλαιο, το οποίο αποτελεί και το μεγαλύτερο μέρος της εργασίας, καταγράφονται, μελετώνται και αναλύονται στατιστικά με τη βοήθεια του προγράμματος S.P.S.S, τα ατυχήματα και τα συναφή περιστατικά για τα οποία ενεργοποιήθηκε το ΕΚΣΕΔ κατά την τριετία 2001-2003. Αρχικά δίνονται οι ορισμοί της περιγραφικής και επαγωγικής στατιστικής καθώς και τα είδη των μεταβλητών. Στη συνέχεια περιγράφεται η μεθοδολογία που ακολουθήθηκε και ο τρόπος με τον οποίο κατηγοριοποιήθηκαν τα δεδομένα και δημιουργήθηκαν οι μεταβλητές (περιοχή περιστατικού, κατηγορία μέσου, είδος περιστατικού, έτος). Ακολουθεί η περιγραφική ανάλυση των μεταβλητών και η ανάλυση συσχέτισης και συνάφειας τους. Στο κεφάλαιο Δ’ καταγράφονται τα σημαντικότερα αποτελέσματα της μελέτης και της στατιστικής ανάλυσης των ατυχηματικών περιστατικών και γίνεται προσπάθεια για την εκτίμησή τους και την εξαγωγή συμπερασμάτων.


Κατηγορία MWC 2017\nby Γιάννης Νικολάου Η TP–Link στην έκθεση MWC 2017 παρουσίασε νέα προϊόντα Wi–Fi Δικτύων, που απευθύνονται σε επιχειρήσεις, από τη νέα σειρά Auranet CAP, το Access Point CAP2200 και τον Wireless Hardware Controller AC500. Επιπλέον παρουσίασε νέα προϊόντα για outdoor Point to Point και Point to Multipoint ζεύξεις της σειράς Pharos. Auranet CAP: Αυτόνομο Wi-Fi δίκτυο διαχειριζόμενο κεντρικά από Hardware […] 7 Μαρτίου 2017 at 01:58 μμ\nΗ Samsung έδειξε το Galaxy S8 σε συνεργάτες στη Βαρκελώνη. Όλοι δηλώνουν «ενθουσιασμένοι»!\nby Γιάννης Νικολάου Η Samsung είχε αποφασίσει εδώ και καιρό πως θα παρουσιάσει το Galaxy S8 σε ξεχωριστό event μέσα στο Μάρτιο και όχι στο Mobile World Congress της Βαρκελώνης, ωστόσο φαίνεται πως είχε μία έκπληξη για κάποιους στην έκθεση της Καταλονίας. Η Korea Herald αναφέρει ότι η κορεατική εταιρεία είχε ετοιμάσει ένα «μυστικό» δωμάτιο επίδειξης στο Hotel […] 6 Μαρτίου 2017 at 01:50 μμ\nAlcatel Idol 4 Pro Hands-On @MWC 2017 «Δυναμικό Windows 10 Phone»!\nby Πέτρος Κυπραίος H αλήθεια είναι ότι τα Windows 10 Phones δε διάγουν και την καλύτερη περίοδο τους, καθώς πλέον δεν βρίσκονται στις προτεραιότητες του καταναλωτικού κοινού, ενώ και η ίδια η Microsoft μοιάζει να τα έχει… εγκαταλείψει. Παρόλα αυτά, εφόσον υποστηρίζουν τη λειτουργία Continuum μπορούν άνετα να μετατραπούν σε έναν μίνι-υπολογιστή τσέπης, καθώς το εν λόγω feature […] 4 Μαρτίου 2017 at 09:19 μμ\nby Christine Kitsati Η Ford έχει το δικό της όραμα για την «πόλη του αύριο» και αυτό περιλαμβάνει μία «στρατιά» από αυτόνομα φορτηγά και drones, τα οποία θα χρησιμοποιούνται για παραδόσεις στην πόρτα σας. Η εταιρεία μάλιστα χρησιμοποίησε τον κόσμο της εικονικής πραγματικότητας για να παρουσιάσει, μέσω συμβατών headsets, τα σχέδιά της στο MWC 2017 με έναν εντυπωσιακό […] 3 Μαρτίου 2017 at 12:23 μμ\nAlcatel @MWC 2017: Στοχεύει το νεανικό κοινό με ελκυστικές και «funky» συσκευές!\nby Δημήτρης Σκιάννης Η Alcatel σχεδόν κάθε χρόνο είναι από τους «μπροστάρηδες» του MWC, καθώς έχουμε… σταθερό ραντεβού μαζί της το πρωί της Κυριακής εδώ και καιρό, ώστε να δούμε πρώτοι τις συσκευές της. Φέτος, είδαμε 3 νέα smartphones και ένα 2-in-1 από το γάλλο κατασκευαστή, τα οποία δείχνουν πως έχει πιάσει τον παλμό της αγοράς και καταλαβαίνει […] 2 Μαρτίου 2017 at 07:09 μμ


Το Μεγάλο Σάββατο 1-5-2021 το πρωί ο Σεβασμιώτατος Μητροπολίτης μας τέλεσε στο Ιερό Προσκύνημα Παναγίας Εκατονταπυλιανής Πάρου τον Μέγα Εσπερινό της Αναστάσεως και τη Θεία Λειτουργία του Μ. Βασιλείου κατά την διάρκεια της οποίας προανήγγειλε την Ανάσταση του Κυρίου μας με το προκείμενο «Ανάστα ο Θεός…».\nΤην Κυριακή του Πάσχα 2-5-2021 το πρωί ο Σεβασμιώτατος Ποιμενάρχης μας προέστη της Αναστάσιμης Θείας Λειτουργίας στον Ιερό Μητροπολιτικό Ναό Ζωοδόχου Πηγής Νάξου. Την ώρα του «Κοινωνικού» ανεγνώσθη η Εγκύκλιος του Σεβασμιωτάτου επί τη εορτή του Πάσχα. Εν συνεχεία χοροστάτησε στον Εσπερινό της Αγάπης κατά τη διάρκεια του οποίου το ευαγγέλιο ανεγνώσθη σε επτά γλώσσες. Στο τέλος της Ακολουθίας ο Σεβασμιώτατος, αφού ευλόγησε τα αυγά και τα κουλούρια, εν συνεχεία τα διένειμε στους πιστούς.\nΤο απόγευμα της ίδιας ημέρας μετέβη στον Κυνίδαρο της Νάξου όπου στον Πανηγυρίζοντα Ιερό Ενοριακό Ναό του Αγίου Γεωργίου χοροστάτησε στον Εσπερινό, ευλόγησε τους προσφερθέντες Άρτους και κήρυξε τον Θείο Λόγο.\nΤην Δευτέρα της Διακαινησίμου 3-5-2021 ο Σεβασμιώτατος Μητροπολίτης μας μετέβη στον πανηγυρίζοντα Ιερό Ενοριακό Ναό του Αγίου Γεωργίου Ποταμιάς Νάξου όπου ιερούργησε, ευλόγησε τους προσφερθέντες Άρτους και κήρυξε τον Θείο Λόγο.\nΤην Τρίτη της Διακαινησίμου 4-5-2021 το απόγευμα ο Σεβασμιώτατος Ποιμενάρχης μας μετέβη στον Δαμαλά της Νάξου όπου στον πανηγυρίζοντα Ιερό Ναό της Αγίας Ειρήνης χοροστάτησε στην Ακολουθία του Εσπερινού, ευλόγησε τους προσφερθέντες Άρτους και κήρυξε τον Θείο Λόγο.\nΤην Τετάρτη της Διακαινησίμου 5-5-2021 ο Σεβασμιώτατος Μητροπολίτης μας μετέβη στον πανηγυρίζοντα Ιερό Ναό Αγίου Εφραίμ Γαλήνης Νάξου όπου ιερούργησε, ευλόγησε τους προσφερθέντες Άρτους και κήρυξε τον Θείο Λόγο.\nΤην Πέμπτη 6-5-2021 ο Σεβασμιώτατος Μητροπολίτης μας μετέβη στην Ιερά Μονή Κοιμήσεως της Θεοτόκου Φανερωμένης Νάξου όπου ιερούργησε και κήρυξε τον Θείο Λόγο. Κατά την διάρκεια της Θείας Λειτουργίας τέλεσε την Μοναχική Κουρά (σε μεγαλόσχημο) του αδελφού της Ιεράς Μονής π. Χριστοφόρου.\nΤο απόγευμα της ίδιας ημέρας χοροστάτησε στον πανηγυρικό Εσπερινό του εορτάζοντος Ιερού Μητροπολιτικού Ναού Ζωοδόχου Πηγής Νάξου και ευλόγησε τους προσφερθέντες Άρτους. Τον Θείο Λόγο κήρυξε ο π. Νεκτάριος Αλεξόπουλος.\nΗ ΜΕΓΑΛΗ ΠΑΝΗΓΥΡΙΣ ΤΟΥ ΠΑΝΝΑΞΙΑΚΟΥ ΙΕΡΟΥ ΠΡΟΣΚΥΝΗΜΑΤΟΣ\nΠΑΝΑΓΙΑΣ ΑΡΓΟΚΟΙΛΙΩΤΙΣΣΗΣ ΝΑΞΟΥ\nΜε κατάνυξη και εκκλησιαστική λαμπρότητα τελέσθηκε φέτος η μεγαλύτερη πανήγυρις της νήσου Νάξου, αυτή της Ζωοδόχου Πηγής Αργοκοιλιωτίσσης Κορώνου που βρίσκεται σε απόσταση τριάντα χιλιομέτρων από την πρωτεύουσα του νησιού. Το εσπέρας της Πέμπτης 6-5-2021 τελέσθηκε Μέγας Πανηγυρικός Εσπερινός μετ’ Αρτοκλασίας και Θείου Κηρύγματος, το οποίο εκφώνησε ο π. Αρσένιος Μελισσιανός με την συμμετοχή Ιερέων της ορεινής Νάξου. Το πρωί της Παρασκευής 7-5-2021 μετέβη στο Ιερό Προσκύνημα ο Σεβασμιώτατος Ποιμενάρχης μας ο οποίος χοροστάτησε στον Όρθρο, ευλόγησε τους προσφερθέντες άρτους και προεξήρχε της Θείας Λειτουργίας κατά την διάρκεια της οποίας τέλεσε την εις Διάκονον χειροτονία του Μοναχού Χριστοφόρου, αδελφού της Ιεράς Μονής Φανερωμένης Νάξου. Τον Θείο Λόγο κήρυξε ο Αρχιμανδρίτης π. Χρυσόστομος Σταυράκης, Ηγούμενος της Ιεράς Μονής Φανερωμένης. Προ της Απολύσεως της Θείας Λειτουργίας ο Σεβασμιώτατος απηύθυνε θερμές πατρικές ευχές στον χειροτονηθέντα, συγχαρητήριες ευχές στους καλούς γονείς του και τον πνευματικό του πατέρα, στον Αντιπρόεδρο του Ιερού Προσκυνήματος π. Δωρόθεο Βενετσανόπουλο, που είχε την γενική ευθύνη και επιστασία της προετοιμασίας καθώς και τα λοιπά μέλη της Διοικούσης Επιτροπής και σε όλους τους συντελεστές της πανηγύρεως που με κόπο και αγάπη προσέφεραν τις υπηρεσίες τους για την καλύτερη διοργάνωσή της.\nΣτο φετινό πανηγύρι συμμετείχαν οι Βουλευτές Κυκλάδων Γιάννης Βρούτσης (πρ. Υπουργός) και Κατερίνα Μονογυιού, ο Δήμαρχος Νάξου και Μικρών Κυκλάδων κ. Δημήτρης Λιανός, ο Έπαρχος Νάξου και Αντιπεριφερειάρχης Νοτίου Αιγαίου κ. Γιάννης Μαργαρίτης, ο επικεφαλής της μείζονος Αντιπολιτεύσεως του Δήμου κ. Λεονάρδος Χατζηανδρέου, Αντιδήμαρχοι, Δημοτικοί και Περιφερειακοί Σύμβουλοι, ο Πρόεδρος του Τ.Κ. Κορώνου κ. Κωνσταντάκης, ο Διοικητής του Παρατηρητηρίου του Π.Ν. κ. Αλεξόπουλος, ο Διοικητής του Αστυνομικού Τμήματος Νάξου κ. Καραμάνης και άλλοι εκπρόσωποι Αρχών και φορέων καθώς και πλήθος ευσεβών χριστιανών. Πρέπει να σημειωθεί ότι κατά παλαιότατη παράδοση εκατοντάδες πιστών (νέων στην πλειοψηφία) έφθασαν από το απόγευμα της παραμονής μέχρι το πρωί της κυριωνύμου ημέρας στο χώρο του Προσκυνήματος (κατά ομάδες) οδοιπορούντες πολλά χιλιόμετρα και για πολλές ώρες πραγματοποιώντας κάποιο τάμα τους ή απλώς προς ευλογίαν τους.\nΤο Σάββατο της Διακαινησίμου 8-5-2021 ο Σεβασμιώτατος Μητροπολίτης μας μετέβη στην Κεραμωτή της Νάξου όπου στον Πανηγυρίζοντα Ιερό Ενοριακό Ναό Αγίου Ιωάννου του Θεολόγου ιερούργησε και ευλόγησε τους προσφερθέντες Άρτους. Τον Θείο Λόγο κήρυξε ο π. Αρσένιος Μελισσιανός. Στο τέλος της Θείας Λειτουργίας ο Σεβασμιώτατος ευχήθηκε στους πιστούς να έχουν πλουσία την ευλογία του τιμωμένου Αγίου, ο οποίος κατά παλαιά παράδοση αποτελεί τον ιδρυτή της τοπικής μας Εκκλησίας καθώς και επί τη ολοκληρώσει της Διακαινησίμου Εβδομάδος.\nΤην Κυριακή του Θωμά 9-5-2021 ο Σεβασμιώτατος Ποιμενάρχης μας μετέβη στο Ιερό Μετόχιο της Αγίας Κυριακής της Ιεράς Μονής Κοιμήσεως Θεοτόκου Φανερωμένης Νάξου όπου ιερούργησε. Κατά την διάρκεια της Θείας Λειτουργίας τέλεσε την εις Πρεσβύτερον Χειροτονία του Διακόνου π. Χριστοφόρου, αδελφού της ως άνω Ιεράς Μονής. Ο νεοχειροτονηθείς προσφωνώντας τον Σεβασμιώτατο, ευχαρίστησε τα πρόσωπα της ζωής του που συνετέλεσαν στην καλλιέργεια της μοναχικής του κλήσεως από δεκαετίας και πλέον. Αντιφωνώντας ο Σεβασμιώτατος αναφέρθηκε στην τρισμέγιστη αξία της Ιερωσύνης, η οποία είναι ένα Μυστήριο της Εκκλησίας αλλά συγχρόνως και ένα θαύμα και κατά τον Ιερό Χρυσόστομο αποτελεί χάρισμα και δωρεά του Θεού. Παραλλήλως αναφέρθηκε στη συγκυρία της μνήμης του Αγίου Χριστοφόρου, το όνομα του οποίου φέρει ο νέος Ιερομόναχος. Τέλος ευχήθηκε στον χειροτονηθέντα αλλά και σε όλους με τη χάρη του Θεού να καταστούμε όντως Χριστοφόροι κατά την πορεία της ζωής μας. Προ της Απολύσεως της Θείας Λειτουργίας απηύθυνε λόγους πνευματικούς και ευχαριστίας ο νέος Ηγούμενος της Ιεράς Μονής Φανερωμένης π. Χρυσόστομος. Το αντίδωρο διένειμε ο νεοχειροτονηθείς Πρεσβύτερος και στον αύλειο χώρο του μετοχίου προσφέρθηκαν αναμνηστικά βιβλία και πασχαλινά κεράσματα.\nΤην Τετάρτη 12-5-2021, ημέρα κατά την οποία η Αγία μας Εκκλησία τιμά την μνήμη των Αγίων Επιφανίο Κύπρου και Γερμανού Κωνσταντινουπόλεως, ο Σεβασμιώτατος Μητροπολίτης μας μετέβη στην Ιερά Μονή Χρυσοστόμου Νάξου όπου ετέλεσε επιμνημόσυνη δέηση υπέρ αναπαύσεως των ψυχών των κεκοιμημένων δούλων Του: α) Επιφανίου Μητροπολίτου Παροναξίας (+1990), β) Γερμανού Επισκόπου Συνάδων (+1989), γ) του Γέροντός του Αρχιμ. Επιφανίου Θεοδωροπούλου (+1989), δ) του Λογγοβαρδίτου Ιερομονάχου π. Επιφανίου Χατζοπούλου (+2001), και του ε) Κεχαριτωμενίτου Μοναχού Γερμανού Σκορδά (+2010).\nΤην Πέμπτη 13-5-2021 το μεσημέρι ο Σεβασμιώτατος Ποιμενάρχης μας μετέβη στις Εγγαρές της Νάξου όπου στον Ιερό Ενοριακό Ναό Κοιμήσεως της Θεοτόκου προέστη της Εξοδίου Ακολουθίας της αειμνήστου Γεωργίας Λιανού.\nΤο Σάββατο 15-5-2021 ο Σεβασμιώτατος με το απογευματινό δρομολόγιο έπλευσε για τον Πειραιά\nΤην Κυριακή 16-5-2021 ο Σεβασμιώτατος Μητροπολίτης μας ιερούργησε και κήρυξε τον Θείο Λόγο στον Ιερό Ενοριακό Ναό Αγίου Γεωργίου Κυψέλης της Ιεράς Αρχιεπισκοπής Αθηνών. Προ της Απολύσεως προέστη του 40ημέρου Μνημοσύνου του αειμνήστου Ηλία Ημέλλου, Συμβολαιογράφου (υιού του μακαριστού π. Δημητρίου).\nΤην Δευτέρα 17-5-2021 το πρωί ο Σεβασμιώτατος Ποιμενάρχης μας μετέβη στον Ιερό Ενοριακό Ναό Αγίας Ειρήνης Γαλατσίου της Ιεράς Αρχιεπισκοπής Αθηνών όπου προέστη της Θείας Λειτουργίας κατά την διάρκεια της οποίας τέλεσε το Ιερό Μυστήριο του Γάμου του Νεκταρίου Σκουλάτου (υιού του π. Εμμανουήλ) και υποψηφίου κληρικού μετά της Ειρήνης Φουστέρη. Κατά την διάρκεια του «Κοινωνικού» τον Θείο Λόγο κήρυξε ο π. Αρσένιος Μελισσιανός. Προ της Απολύσεως ο Σεβασμιώτατος εξέφρασε τις ολοκάρδιες ευχές του προς τους νεονύμφους, προς τους υπερπολύτεκνους γονείς τους, τα αδέλφια τους και τους συγγενείς τους.\nΤην Τετάρτη 19-5-2021 το απόγευμα ο Σεβασμιώτατος Μητροπολίτης μας χοροστάτησε στον Εσπερινό στον Πανηγυρίζοντα Ιερό Ενοριακό Ναό Αγίου Θαλλελαίου του ομωνύμου χωρίου της νήσου Νάξου και ευλόγησε τους προσφερθέντες Άρτους. Τον Θείο Λόγο κήρυξε ο π. Χρυσόστομος Σταυράκης. Προ της Απολύσεως ο Σεβασμιώτατος απηύθυνε αναστάσιμες ευχές προς το εκκλησίασμα, επικαλούμενος τις πρεσβείες του Αγίου Ενδόξου Ιερομάρτυρος και Ιαματικού Θαλλελαίου.\nΤην Πέμπτη 20-5-2021 το απόγευμα ο Σεβασμιώτατος Ποιμενάρχης μας έπλευσε για την Πάρο. Ευθύς αμέσως μετέβη στην Ιερά Μονή Παναγίας Μυρτιδιωτίσσης Θαψανών όπου προέστη της Εξοδίου Ακολουθίας και της ταφής της μακαριστής Άννης Μοναχής, της παλαιοτέρας αδελφής της ως άνω Ιεράς Μονής (εγκαταβίωσε το 1948), πνευματικής θυγατρός του Αγίου Γέροντος π. Φιλοθέου Ζερβάκου, ηλικίας 104 ετών.\nΤην Παρασκευή 21-5-2021 ο Σεβασμιώτατος Μητροπολίτης μας χοροστάτησε στον Όρθρο, ευλόγησε τους προσφερθέντες Άρτους και προέστη της Θείας Λειτουργίας στο πανηγυρίζον Ιερό Προσκύνημα Παναγίας Εκατονταπυλιανής Πάρου. Τον Θείο Λόγο κήρυξε ο π. Αρσένιος Μελισσιανός. Προ της Απολύσεως ο Σεβασμιώτατος απηύθυνε ευχές προς το εκκλησίασμα, εκφράζοντας την μεγάλη ευγνωμοσύνη που πρέπει να έχουμε όλοι μας προς τον Μεγάλο Κωνσταντίνο και την Αγία του μητέρα Ελένη, για την μεγάλη προσφορά τους στην Εκκλησία μας και ιδιαίτερα οι ευλαβείς κάτοικοι της Πάρου για την τρισμέγιστη ευλογία της ανεγέρσεως του μεγαλοπρεπούς Ιερού Ναού της Παναγίας μας της Εκατονταπυλιανής, που επί δεκαεπτά αιώνες είναι ο τηλαυγής φάρος όχι μόνο του Αιγαίου Πελάγους αλλά και της Ορθοδοξίας μας.\nΤο Σάββατο 22-5-2021 το μεσημέρι ο Σεβασμιώτατος Ποιμενάρχης μας μετέβη στον Ιερό Ενοριακό Ναό Παντανάσσης πόλεως Νάξου όπου προέστη της Εξοδίου Ακολουθίας της αειμνήστου Καλλιόπης Μαργαρίτη.\nΤην Παρασκευή 28-5-2021 το απόγευμα ο Σεβασμιώτατος Μητροπολίτης μας μετέβη στον πανηγυριζοντα Ιερό Ναό Αγίας Θεοδοσίας πόλεως Νάξου όπου χοροστάτησε στον Πανηγυρικό Εσπερινό, ευλόγησε τους προσφερθέντες Άρτους και κήρυξε τον Θείο Λόγο.\nΤην Κυριακή 30-5-2021 (της Σαμαρείτιδος) ο Σεβασμιώτατος Ποιμενάρχης μας μετέβη στο χωριό Μονή της Νάξου όπου στον Πανηγυρίζοντα Ιερό Ενοριακό Ναό της Αγίας Φωτεινής προέστη της Θείας Λειτουργίας και ευλόγησε τους προσφερθέντες Άρτους. Τον Θείο Λόγο κήρυξε ο π. Αρσένιος Μελισσιανός.\nΤο απόγευμα της ίδιας ημέρας ο Σεβασμιώτατος μετέβη στο Κάστρο της Νάξου όπου στον Ιερό Μητροπολιτικό Ναό της Υπαπαντής του Κυρίου της Ρωμαιοκαθολικής Αρχιεπισκοπής Νάξου, Τήνου, Άνδρου και Μυκόνου παρηκολούθησε την τελετή ενθρονίσεως του νέου Ρωμαιοκαθολικού Αρχιεπισκόπου Νάξου, Τήνου, Άνδρου και Μυκόνου κ. Ιωσήφ.


Home / TheBetSchool / Τσέλσι εναντίον Άρσεναλ: πρόβλεψη για τον αγώνα\nΣάββατο, 18 Αυγούστου 2018, 7:30 μ.μ. (ώρα Ελλάδας)\nΟ κεντρικός αγώνας του δεύτερου γύρου της Πρέμιερ Λιγκ Αγγλίας θα είναι σίγουρα το ντέρμπι του Λονδίνου, όπου η Τσέλσι θα φιλοξενεί την Άρσεναλ. Οι εταιρείες στοιχημάτων σε αυτό το ζευγάρι είναι στο πλευρό των μελλοντικών γηπεδούχων, η ομάδα Σαρί ξεκίνησε τη σεζόν με αρκετή σιγουριά, σε αντίθεση με το σύλλογο του Εμέρι, ο οποίος απέτυχε να δώσει μάχη στη μηχανή του Πεπ Γκουαρδιόλα.\nΓια τη Τσέλσι η επικείμενη συνάντηση με τους «κανονιέρηδες» θα είναι η τρίτη επίσημη της σεζόν, πριν από αυτό οι «αριστοκράτες» έχασαν 0:2 από τη Μάντσεστερ Σίτι στον αγώνα του Σούπερ Καπ Αγγλίας. Στον πρώτο γύρο της Πρέμιερ Λιγκ Αγγλίας οι “μπλε” εκτός έδρας χωρίς προβλήματα νίκησαν τη Χάντερσφιλντ Τάουν. Πριν από το ματς φάνηκε ότι θα γίνει μάχη, αλλά στην πραγματικότητα οι «αριστοκράτες» είναι υψηλότεροι στην κλάση από τον αντίπαλο, καθώς μετά την ήττα από τη Μάντσεστερ Σίτι οι Λονδρέζοι είχαν πολύ υψηλό κίνητρο.\nΗ Άρσεναλ έκανε προετοιμασία για τη σεζόν παίζοντας στο ΔΚΠ, οι «κανονιέρηδες» ήταν ισχυρότεροι από την Τσέλσι και Παρί Σεν Ζερμέν, έχασαν από την Ατλέτικο στη διαδικασία των πέναλτι. Επίσης πριν την έναρξη της σεζόν η Άρσεναλ έπαιξε φιλικό με τη Λάτσιο. Στον πρώτο γύρο της Πρέμιερ Λιγκ Αγγλίας οι «ερυθρόλευκοι» ήταν άτυχοι να ξεκινήσουν με τον αγώνα με τη Μάντσεστερ Σίτι, η ομάδα του Γκουαρδιόλα με σιγουριά νικήσει την ενδεκάδα του Εμέρι 2:0. Το μέγιστο που μπορούσαν να υπολογίζουν οι «κανονιέρηδες» ήταν ο στόχος του γοήτρου. Πρέπει επίσης να σημειωθεί ότι η Άρσεναλ ιστορικά δεν παίζει πολύ καλά εκτός έδρας, οπότε δεν αξίζει να στοιχηματίζετε στους «κανονιέρηδες» στο επερχόμενο παιχνίδι.\nΓια την Τσέλσι, ο αγώνας του Σαββάτου θα είναι ο πρώτος επίσημος αγώνας εντός έδρας. Δεν υπάρχει αμφιβολία ότι οι “μπλε” θα προσπαθήσουν να ευχαριστήσουν το κοινό τους με όμορφο ποδόσφαιρο και θετικό αποτέλεσμα. Σε αυτό το ζευγάρι το ποντάρισμα στους γηπεδούχους μοιάζει με μια καλή επιλογή. Η δωρεάν μας πρόβλεψη για αυτή τη συνάντηση είναι: η Τσέλσι θα σκοράρει πρώτη με απόδοση 1,59.\n← Previous Story 1 ΦΚ Σβάινφουρτ 05 εναντίον Σάλκε: πρόβλεψη για τον αγώνα


ΝΑΤΟΜακεδονικά… μέρος Β’ « Κλαυσίγελως\nΔεκ.10 by klafsigelos\nΚι έφτασε ο Φεβρουάριος του 1992. Λίγες μέρες πριν από την ορισμένη ημερομηνία έναρξης του Μπαζάρ και των εκδηλώσεων της Εθνικής Ημέρας, πραγματοποιήθηκε το γιγάντιο συλλαλητήριο για τη Μακεδονία στη Θεσσαλονίκη. Οι απόψεις και οι σχέσεις Πρωθυπουργού και Υπουργού Εξωτερικών στα ..άκρα του ορίζοντα, επικρατεί και στην ελληνική αντιπροσωπεία ένας προβληματισμός για το πώς θα εκλαμβάνονταν οι εκδηλώσεις από τα δύο …μέτωπα. Μια και το όλο πρόγραμμα δεν περιείχε πολιτικές θέσεις εξωτερικής πολιτικής, αποφασίστηκε να προχωρήσουμε.\nΤα παραδοσιακά προϊόντα έφτασαν έγκαιρα και το τριήμερο Μπαζάρ είχε μεγάλη επιτυχία και ανάλογα κέρδη. Ο ηλικιωμένος βιοτέχνης από το Περιστέρι έστειλε δύο μεγάλα κασόνια με εκατοντάδες ορειχάλκινα αντίγραφα/μινιατούρες αρχαίων αγαλμάτων και εξαρτημάτων όπως δεκάδες πρικεφαλαίες του Περικλή που έγιναν ανάρπαστες από τους …Αμερικανούς Πεζοναύτες! Όλα τα προϊόντα εξαντλήθηκαν. Με ιδιαίτερη συγκίνηση παρέλαβα ένα μικρότερο κιβώτιο που έστειλε σε εμένα προσωπικά με δύο αγάλματα, έναν Ποσειδώνα και έναν Δισκοβόλο, σε μεγάλο μέγεθος (80εκ. ύψος) για να τα διαθέσω κατά την κρίση μου. Ο Ποσειδώνας δυστυχώς έπεσε θύμα της παιδικής απροσεξίας της πιτσιρικαρίας μου. Ο δισκοβόλος όμως δωρήθηκε στην σύζυγο του Αμερικανού Ναυάρχου που έκανε συλλογή από μινιατούρες ανάλογων αγαλματιδίων από τα Ιταλικά τουριστικά μαγαζιά και όταν της δώσαμε τον τεράστιο δισκοβόλο κόντεψε να λιποθυμήσει από τη χαρά της.\nΤο ψηφιακό εικονογράφημα της Εθνικής Τράπεζας για την Μακεδονία ήρθε κι αυτό με τα προϊόντα του Μπαζάρ και οι χειριστές του το πρόβαλαν τόσο στο Διεθνές Γυμνάσιο/Λύκειο του Στρατηγείου όσο και σε Ιταλικά Σχολεία με μεγάλη απήχηση σε όλους πλην των Τούρκων που βρήκαν την προβολή προσβλητική επειδή σε ένα σημείο της ιστορικής αφήγησης ακουγόταν «από τη Μακεδονία κατά καιρούς πέρασαν πολλοί βάρβαροι»…\nΚαι ήρθε η ώρα της Εθνικής Ημέρας. Το C130 έφερε το Λύκειο Ελληνίδων (με την πρόεδρο και την αντιπρόεδρο του Δ.Σ. και τον Γυμναστή κ.Δούκα), τέσσερεις βιρτουόζους μουσικούς, και το τριμελές τηλεοπτικό συνεργείο της ΕΤ3, και μαζί αυτά που ετοίμασε ο σκηνογράφος του ΚΘΒΕ κ.Κώστας Δημητριάδης. Ξετυλίγοντας τους καμβάδες για να τους εγκαταστήσουμε στην Μεγάλη αίθουσα της Λέσχης Αξιωματικών μείναμε ΟΛΟΙ έκθαμβοι από την πολύ μεγάλη ζωγραφική σύνθεση που περιείχε τον Λευκό Πύργο, τον Μεγαλέξανδρο και το αστέρι της Βεργίνας. Την στερεώσαμε στην πλάτη της πίστας, καταπληκτικό φόντο για τα χορευτικά του Λυκείου. Το πακέτο περιελάμβανε και δέκα μεγάλα λάβαρα (1μx60εκ.) για διακόσμηση των κολωνών της αίθουσας με απεικονίσεις Μακεδονικών νομισμάτων και επιτάφιων στηλών.\nΣτο μεσημεριανό γεύμα, οι δικές μας σύζυγοι είχαν συμβάλει στην παρασκευή ελληνικών λιχουδιών και οι νατοϊκές σύζυγοι ξεφάντωσαν με το Λύκειο Ελληνίδων, τις δώδεκα κοπελάρες και τους δώδεκα λεβέντες, με τους οποίους μερικές ήθελαν να προξενέψουν τις κόρες τους! Άλλες, κόντευαν να ξηλώσουν το τσιγκελωτό μουστάκι του πρωτοχορευτή Ξενοφώντα τραβώντας το για να διαπιστώσουν αν είναι αληθινό.\nΗ βραδυνή εκδήλωση ήταν η επίσημη και «βαριά» με καλεσμένους ανώτατους πολιτικούς και στρατιωτικούς μετά συζύγων, την …αφρόκρεμα της νατοϊκής ηγεσίας. Οι Έλληνες Αξιωματικοί αναγκαστικά σε περιορισμένο αριθμό λόγω της χωρητικότητας της αίθουσας. Και, λόγω της …βαρύτητας, χρειαζόταν και ένας κονφερασιέ να εξηγεί πρόσωπα και πράγματα, χορούς και τραγούδια. Και ο κλήρος πέφτει στον …γενναίο.\nΤο γαμπριάτικο κοστούμι ακόμα μου κάνει, κοτσάρω και ένα παπιγιόν και περιγράφω στους αλλοδαπούς τους εκπληκτικούς χορούς των παιδιών του Λυκείου. Εξηγώ τους Κώδικες Δημοκρατίας που προβάλλονται στους κυκλικούς χορούς, ο ηγέτης μπροστά υπεύθυνος να οδηγεί ασφαλώς την κοινωνία, να δικαιούται προνομίων σε τσαλίμια και φιγούρες, αλλά και ο τελευταίος της κοινωνίας επίσης αλλά λιγότερα και όλοι οι υπόλοιποι να υπακούν στους κανόνες που επιβαλλει η ισορροπία της κοινωνίας, ίσοι σε συμπεριφορά και δικαιώματα γιατί ένας αν κάνει του κεφαλιού του χαλάει μπουρδουκλωμένο το σύνολο… Τους εξηγώ την περικεφαλαία της στολής του Γιδά που έμεινε ανά τους αιώνες για να θυμίζει το προνόμιο που έδωσε ο Μεγαλέξανδρος στις γυναίκες της περιοχής επειδή πήραν τα όπλα να αποκρούσουν εισβολείς ενώ οι άντρες τους έλειπαν στα βάθη της Ασίας… Προνόμιο στις γυναίκες 2500 χρόνια πριν σε σχέση με τους διαφωτισμένους Δυτικούς που επέτρεψαν στις γυναίκες να ψηφίζουν μόλις έναν αιώνα πριν…\nΤο κοινό είναι ενθουσιασμένο. Η απήχηση των χορών και της όλης παρουσίας του Λυκείου έχει αγγίξει τους πάντες. Σηκώνονται και συμμετέχουν στους χορούς άντρες και γυναίκες, άγγλοι, Γάλλοι Πορτογάλλοι… Στους Μακεδονικούς χορούς τους Ελληνικούς.\nΦθάνοντας στο τέλος, αυτό που νοιώθω είναι χαρμολύπη. Χαρά για την περηφάνια των παιδιών του Λυκείου, χαρά για το δάκρυ του σκηνογράφου και του βιοτέχνη με τ’ αγάλματα, χαρά για την συνδρομή των απλών, του κ.Γιαννόπουλου, των δημοσιογράφων της ΕΣΗΕΜΘ, του Νίκου Βολωνάκη. Και λύπη για τους πολιτικούς, λύπη για το Μουσείο, λύπη για τον ΕΟΤ και τους άλλους κρατικούς φορείς.\nΚοιτάζω την απίθανη ζωγραφική σύνθεση του κ.Κώστα Δημητριάδη και σκέφτομαι ότι του χρωστάω κάτι. Έτσι, χωρίς να έχω προσχεδιάσει, χωρίς να έχω την έγκριση των ανωτέρων μου, έτσι αυθόρμητα, δείχνω τον Λευκό Πύργο στον Διοικητή της Νοτιανατολικής πτέρυγας του ΝΑΤΟ Αμερικανό Ναύαρχο Μπόρντα και του εξηγώ ότι αυτός είναι ο Λευκός Πύργος που δεν είναι λευκός αλλά γκρίζος. Τον λέμε Λευκό για να τον εξαγνίσουμε γιατί αυτός ο Πύργος ήταν η πιό σκληρή Φυλακή και όλοι τον ήξεραν σαν «κόκκινο Πύργο». Κόκκινο από το αίμα αυτών που τολμούσαν να κάνουν τον σταυρό τους, αυτών που τολμούσαν να μιλήσουν ελληνικά, αυτών που πολεμούσαν για να ελευθερώσουν την Μακεδονία. Ο εθνικός μας ποιητής Κωστής Παλαμάς έγραψε «Χρωστάμε χρωστάτε, σ’ αυτούς που ήρθαν, πέρασαν, θα ‘ρθούν και θα περάσουν, κριτές θα μας δικάσουν οι αγέννητοι και οι νεκροί.\nΕμείς το μόνο που έχουμε να τους πούμε είναι αυτό. Και αρχίζω το»Μακεδονία ξακουστή», μπαίνει φουριόζο και το Λύκειο, πετάγονται επάνω οι Έλληνες, άντρες και γυναίκες, σένει τον χορό κλαίγοντας ο ταξίαρχος, δίπλα του λεβεντόπαιδο του Λυκείου με τα δάκρυα ποτάμι, δάκρυα περηφάνιας αλλά και αγανάκτησης για την αδιαφορία αυτών που ηγούνται της Πατρίδας.\nΤο ξέσπασμα αυτό στο τέλος, είχε πολλαπλά …απόνερα. Πολλοί χειροκροτούσαν επιδοκιμαστικά, κάποιοι Τούρκοι και Άγγλοι λούφαξαν σοκαρισμένοι.\nΟ Ναύαρχος Μπόρντα αποχωρώντας μου ψιθύρισε στο αυτί ¨συγχαρητήρια, είμαι εντυπωσιασμένος», Γάλλος Στρατηγός με αγκάλιασε και μου είπε » Εμείς διαβάζουμε Ιστορία και σας καταλαβαίνουμε, Μπράβο σας». Τα ίδια πολλοί από τους αλλοδαπούς.\nΟ ταξίαρχος Αθανάσιος Καρακώστας αναψοκοκκινισμένος και ξεφυσώντας μου είπε «κύριε Γκορτζή, σήμερα με αποστρατεύσατε αλλά το φχαριστηθήκαμε έτσι;» (σε λίγες μέρες έγιναν οι ετήσιες κρίσεις και προήχθη κανονικά και δίκαια σε Υποστράτηγο)\nΥπήρχε και το …αντιμάμαλο. Δικός μας, ανώτερός μου, μου είπε ότι αυτό το ξέσπασμα ήταν βαρβαρότητα. Ο ίδιος μετά ολιγοήμερη άδεια ατην Αθήνα μου είπε ότι η μητέρα του που είδε στιγμιότυπα της εκδήλωσης στην Τηλεόραση, στέλνει ένα φιλί στο παιδί που μιλούσε…\nΑπό εκείνη την βραδιά, όλοι οι αμερικανοί, ήταν δεν ήταν στην εκδήλωση, ρωτούσαν όποιον έλληνα έυρισκαν μπροστά τους αν είμαστε διατεθημένοι να κάνουμε πόλεμο για το όνομα των Σκοπίων. Ήταν φανερό ότι μάζευαν πληροφορίες για την διαμόρφωση της πολιτικής τους. «Τι τους απαντούμε κύριε Διευθυντά;» ρωτώ τον Προϊστάμενό μου του Ναυτικού. «Τι να σου πώ εγώ, κι εγώ ρώτησα τον Βαρβιτσιώτη (ΥΕΘΑ) και μου είπε τι με ρωτάς εμένα, ρώτα τον Υπουργό Εξωτερικών»…\nΣχολιάζοντας την απάντηση σε ομήγυρη συναδέλφων, άλλος αξιωματικός Πελοποννησιακής καταγωγής μου είπε εις επήκοον όλων, «αν θέλετε να κάνετε εσείς πόλεμο εκεί πάνω, κάντε τον αλλά μη μας τραβολογάτε κι εμάς σ’ αυτόν»…\nΈναν χρόνο και κάτι μετά, μικρή δεξίωση του Επιτελείου των Αεροσκαφών Ναυτικής Συνεργασίας για τον αποχαιρετισμό μου αφού έληξε η θητεία μου εκεί και με περίμενε ένα αντιτορπιλικό στην Ελλάδα να παραλάβω Κυβερνήτης του. Μεταξύ αναψυκτικών, γαριδακίων και ανταλλαγή μικροδώρων, ανοίγει ξαφνικά η πόρτα και μπαίνει Αμερικανός Πλοίαρχος των Υποβρυχίων που επί δύο χρόνια που τον γνωρίζαμε, σπανίως απηύθυνε τον λόγο σε οποιονδήποτε, «κτισμένος’ και των Ειδικών Δυνάμεων με συχνές απουσίες σε μυστηριώδεις αποστολές. Επικρατεί αμήχανη σιγή που την σπάει λέγοντας «Θα απορείτε γιατί είμαι εδώ ε; Λοιπόν, είμαι εδώ για να αποχαιρετήσω κι εγώ έναν αξιωματικό που ενάμισυ χρόνο πριν ανάγκασε εμένα και την γυναίκα μου να ανοίξουμε κάποια βιβλία Ιστορίας για να καταλάβουμε το πάθος του και να εκτιμήσουμε το ΔΙΚΙΟ του. Fair winds skipper, thank you very much.\nΤα συμπεράσματα για το πώς και γιατί φτάσαμε σήμερα να θεωρούμαστε φασίστες εθνικιστές όσοι παράλληλα με τη μάχη για την ελληνικότητα της φέτας, του μπακλαβά με καρύδια και του Καραγκιόζη πολεμάμε για την ελληνικότητα του Μακεδονικού Πολιτισμού, δικά σας.\nOne comment on “ΝΑΤΟΜακεδονικά… μέρος Β’”\n10/12/2018 στο 21:06\nωραίο! οι δικές μας μαγειρεύαν κι οι νατοϊκές χορεύαν! Εξαιρετική και η συνέχεια 🙂


Δ.Κούβελας: «Και τα άλλα εμβόλια έχουν ανεπιθύμητες παρενέργειες και θανάτους»! - Hellas Voice\nαπό HellasVoice 08/04/2021, 09:44\n«Τα αντισώματα είναι φάρμακο και εδώ και και δεκαπέντε ημέρες έχουν πάρει άδεια και από τον Ευρωπαϊκό Οργανισμό Φαρμάκων.\nΠρέπει να τα πάρουμε» ανέφερε μιλώντας στο Sputnik και υποστήριξε ότι ως χώρα θα πρέπει να τα προμηθευτούμε.\nΕρωτώμενος για τις σοβαρές παρενέργειες που καταγράφονται για το εμβόλιο της AstraZeneca είπε με νόημα ότι «όλοι είχαν φαγωθεί ότι θέλουν κατεπειγόντως εμβόλια γιατί υπάρχει ανάγκη.\nΤο ότι θα έπρεπε τα εμβόλια αυτά να μην έχουν παρενέργειες και να δουλεύουν δεν το σκεφτόταν κανένας;»\n«Αυτά είναι λοιπόν είναι τα αποτελέσματα της υπερεπιτάχυνσης. Τα εμβόλια αυτά πρέπει να ξέρετε ότι η κλινική τους μελέτη ολοκληρώνεται τέλος του 2023. Τι έτος έχουμε τώρα; Αρχές του 2021. Γιατί είναι στην αγορά τα εμβόλια;\nΓιατί μετά το 2022 δεν θα υπάρχει η πανδημία άρα δεν θα μπορούμε να τα πουλήσουμε» είπε και πρόσθεσε ότι οι πανδημίες «πάντα κρατούν ένα χρονικό διάστημα, δεν κρατούν ισοβίως. Αλλιώς θα πεθαίναμε ακόμα από ισπανική γρίπη».\nΕκτός όμως από τις παρενέργειες του εμβολίου της AstraZeneca ο κ. Κούβελας τόνισε ότι παρενέργειες έχουν και τα άλλα εμβόλια.\n«Και τα άλλα έχουν ανάλογες ανεπιθύμητες παρενέργειες, διαφορετικές αλλά ανεπιθύμητες παρενέργειες και θανάτους» θυμίζοντας τους θανάτους 28 υπερήλικων στη Νορβηγία που είχαν εμβολιαστεί με εμβόλιο της Pfizer.\nΠηγή: Δ.Κούβελας: «Και τα άλλα εμβόλια έχουν ανεπιθύμητες παρενέργειες και θανάτους»!\nΜία απότομη άνοδος της στάθμης της θάλασσας «δημιούργησε» την Ελλάδα έτσι όπως την ξέρουμε σήμερα (φωτο)\nnewsroom 15/02/2021, 07:00 15/02/2021, 00:50\nΧατζηδάκης: “Υποχρεωτικά self test για εργαζόμενους σε σούπερ μάρκετ, λιανεμπόριο & εστίαση”\nHellasVoice 14/04/2021, 19:10\nHellasVoice 05/04/2021, 07:10\nΣεισμός νοτιοανατολικά της Ύδρας\nHellasVoice 23/03/2021, 17:30\nΨευτογιατρός: Ερευνούν τις τραπεζικές θυρίδες και τους λογαριασμούς\nHellasVoice 28/07/2020, 10:49\nΚορονοϊός: Το πρώτο κρούσμα στην Πάρο – Βρέθηκε θετική γυναίκα στον ιό\nHellasVoice 15/07/2020, 07:14


ΚΥΨΕΛΗ ΠΕΡΙΒΑΛΛΟΝΤΟΣ – Μπλε Μέλισσα\nΚΥΨΕΛΗ ΑΘΛΗΤΙΣΜΟΥ ΚΥΨΕΛΗ ΣΥΝΑΙΣΘΗΜΑΤΩΝ ΚΥΨΕΛΗ ΕΠΙΣΤΗΜΗΣ ΚΥΨΕΛΗ ΤΕΧΝΗΣ ΚΥΨΕΛΗ ΕΡΕΥΝΑΣ ΚΥΨΕΛΗ ΠΕΡΙΒΑΛΛΟΝΤΟΣ\nΤα Ορυκτά και οι Χρήσεις τους\nΗ Κυψέλη περιβάλλοντος είναι μια ιδιαίτερη κυψέλη, η οποία επιδιώκει την εκπαίδευση σχετικά με το περιβάλλον, την εκπαίδευση μέσα στο περιβάλλον και την εκπαίδευση για το περιβάλλον. Τα παιδιά αποκτούν γνώσεις για το περιβάλλον, έρχονται σε επαφή με αυτό και η εμπειρία γίνεται πηγή της γνώσης, ενώ παράλληλα, καλλιεργείται η ευθύνη για την κατάσταση του περιβάλλοντος. Στα εργαστήρια, το περιβάλλον αξιοποιείται άμεσα και έμμεσα. Μπορεί, για παράδειγμα, να χρησιμοποιούμε χώμα και πέτρες για την αναπαράσταση της διάβρωσης του εδάφους, μέχρι και για να κατασκευάσουμε μια γιγαντοκατασκευή, όπως το flyingfoxή έναν ορειβατικό τοίχο, να δημιουργούμε διάφορες κατασκευές με ανακυκλώσιμα υλικά, να μελετάμε φυσικά φαινόμενα και στοιχεία της φύσης, όπως τα ηφαίστεια, οι σεισμοί, η επίπλευση, και άλλα πολλά, μέσα από πειράματα και αναλογίες.\nΟι δράσεις αυτές, ενισχύονται με τη χρήση μικροσκοπίου, στερεοσκοπίου, φωτοτράπεζας και τηλεσκοπίου, τα οποία αποτελούν το μέσο για τις τρομερές διερευνήσεις και ανακαλύψεις μας. Επιπλέον, πραγματοποιούνται και μεγαλύτερα πρότζεκτ, όπως η κατασκευή ενός νερόμυλου, μια γέφυρας, ενός ανεμοδείκτη, ενός μετεωρολογικού σταθμού, χρησιμοποιώντας εναλλακτικές μορφές ενέργειας. Όλα τα εργαστήρια σε αυτή την κυψέλη, είναι διαθεματικά, καθώς σε αυτά συναντιούνται και συνδυάζονται οι επιστήμες της γεωλογίας, της μετεωρολογίας, της αστροφυσικής, της βιολογίας, της ζωολογίας, της φυτολογίας, της παλαιοντολογίας. Με τον τρόπο αυτό, τα παιδιά θα έρθουν σε πιο άμεση επαφή με τη φύση, θα μάθουν για το περιβάλλον και θα κατανοήσουν φυσικά φαινόμενα, ταξιδεύοντας απο την εποχή των δεινοσάυρων μέχρι την εποχή του μέλλοντος, και χρησιμοποιώντας πειραματικά υλικά και όργανα από\_ το σώμα τους και το χώμα μέχρι και ένα τηλεσκόπιο…\nΟι ιδέες των παιδιών υλοποιούνται με χώμα και νερό\nΣε ποιο παιδί δεν αρέσει να φτιάχνει καστράκια στην άμμο ή να παίζει με τη λάσπη; Σε αυτό το εργαστήριο παίρνουμε τις ιδέες των παιδιών και τις κάνουμε πράξη. Σκοπός του εργαστηρίου είναι να ενισχύσει τη δημιουργικότητα και τη φαντασία των παιδιών και να τους διδάξει βιωματικά, τον τρόπο με τον οποίο κατασκευάζονται κάποια τεχνικά έργα και όχι μόνο. Δίνουμε μορφή σε φανταστικές κατασκευές, όπως ανάποδα δέντρα με τις ρίζες στην κορυφή και τα φύλλα κάτω αλλά και σε πραγματικές κατασκευές, όπως κάστρα, γέφυρες και φράγματα. Όλα αυτά, κατασκευασμένα αποκλειστικά από υλικά που βρίσκονται στην αυλή μας και με κύρια πρώτη ύλη το χώμα και το νερό. Βάζουμε, λοιπόν, τη φαντασία μας να δουλέψει και με πρωτότυπες ιδέες ξεπερνάμε όποιες δυσκολίες μπορεί να συναντήσουμε στη διαδικασία της κατασκευής.\nΗλικίες 5-7 κάθε Τετάρτη 17:00-18:00\nΑπό τα καθημερινά αντικείμενα μέχρι και τη διατροφή μας γνωρίζουμε την αξία των ορυκτών και των πετρωμάτων\nΠώς μπορεί να συνδέονται τα ορυκτά και τα πετρώματα που βρίσκουμε στη φύση με τα αντικείμενα που βλέπουμε γύρω μας; Σε αυτό το εργαστήριο, τα παιδιά μελετούν στο στερεοσκόπιο και στο μικροσκόπιο διαφορετικά ορυκτά και πετρώματα. Αφού αντιληφθούν τις διαφορές που έχουν μεταξύ τους τότε μπορούν να αναγνωρίσουν τις χρήσεις αυτών των φυσικών υλικών στην καθημερινή μας ζωή.\nΈτσι, τα παιδιά αποκτούν μια άλλη ματιά για αντικείμενα τα οποία βρίσκονται γύρω μας και όλοι χρησιμοποιούμε. Μαθαίνουν τη σύνθεσή τους καθώς και τους τρόπους με τους οποίους χρησιμοποιούνται τα ορυκτά και τα πετρώματα αυτούσια ή μετά από επεξεργασία. Μέσα από αυτό το εργαστήριο, τα παιδιά θα ανακαλύψουν ότι τα ορυκτά είναι παντού γύρω μας και αποτελούν αναπόσπαστο κομμάτι της καθημερινότητας μας, κατανοώντας έτσι τη σπουδαιότητα τους.\nΗλικίες 8-12 κάθε Τρίτη 17:00-18:00\nΠτήση, δηλητήριο, ηχοεντοπισμός, αντοχή στο ψύχος, αδιάβροχη γούνα, στερεοσκοπική όραση, προσανατολισμός, καμουφλάζ… Αν είχαμε όλες τις ιδιότητες των ζώων, θα ήμαστε σούπερ ήρωες! Μέσα από προσομοιώσεις, πειράματα και παιχνίδια ρόλων, μαθαίνουμε βιωματικά για τις εξελικτικές προσαρμογές των ζώων σε διαφορετικά περιβάλλοντα (αρκτική, έρημος, ωκεανός, τροπικό δάσος, σαβάννα), καθώς και τις μεταξύ τους σχέσεις (συμβίωση, ανταγωνισμός, θήρευση, αλτρουϊσμός, γονεϊκή φροντίδα). Ποια η δική μας σχέση με τα ζώα και τι μπορούμε να κάνουμε για να διατηρήσουμε την ισορροπία του οικοσυστήματος; Είναι η σειρά μας να σώσουμε τους σούπερ ήρωες του πλανήτη!\nΜα γιατί είναι τόσο χρήσιμα τα φυτά; Ένα ταξίδι μυρωδάτο, πολύχρωμο και γεμάτο ζωή στο συναρπαστικό κόσμο των φυτών. Μέσα από την παραγωγή φυτικών προιόντων όπως οδοντόκρεμα δυόσμου, ρόφημα φασκόμηλο, αρωματικό κερί τριαντάφυλλο, μπισκότα κανέλας και πολλά άλλα, γνωρίζουμε καλύτερα τα φυτά και εκτιμάμε όσα μας προσφέρουν. Με στερεοσκοπική παρατήρηση της ανατομίας κορμών, φύλλων, καρπών και ανθέων, ανακαλύπτουμε τη φωτοσύνθεση, την επικονίαση, τη διαπνοή, τα τριχοειδή φαινόμενα και το γεγονός ότι τα φυτά ξέρουν μόνο να δίνουν, αφού χάρη σε αυτά μπορούμε να τρεφόμαστε, να αναπνέουμε και να προστατευόμαστε από φυσικές καταστροφές.\nΤι μας διδάσκουν οι μύθοι του κόσμου για τη γεωλογία και το φυσικό περιβάλλον;\nΜέσα από μύθους και ιστορίες από όλο τον κόσμο τα παιδιά μαθαίνουν για τα φυσικά φαινόμενα και τη σημασία τους για την εξέλιξη της Γης. Ελληνικοί μύθοι αλλά και μυθολογία αρχαίων πολιτισμών όλου του κόσμου συνδυάζονται με τη σύγχρονη γνώση και επιστήμη. Από αυτό το συνδυασμό, προκύπτουν και ερμηνεύονται φυσικά φαινόμενα που παρατηρούνται γύρω μας. Οι θεοί των Βίκινγκς και των Ίνκας συναντιούνται με την Κινέζικη και την Ελληνική μυθολογία. Με μικρά βιωματικά πειράματα, παιχνίδια και αναπαραστάσεις, τα παιδιά ταξιδεύουν σε ολόκληρο τον κόσμο και σε διαφορετικές χρονικές περιόδους. Παράλληλα, μαθαίνουν για τη γεωγραφία και τον πολιτισμό της κάθε χώρας ή της περιοχής από την οποία προέρχεται ο κάθε μύθος και ανακαλύπτουν την ομορφιά της διαφορετικότητας.\nΗλικίες 5-7 κάθε Παρασκευή 17:00-18:00\nΌπως υποδηλώνει και το όνομα του σχολείου μας, αγαπάμε πολύ τις μέλισσες! Φαντάζεστε έναν κόσμο χωρίς μέλι; Οι μέλισσες ανήκουν στα έντομα, στην τάξη Υμενόπτερα, μαζί με τις σφήκες και τα μυρμήγκια. Οι μύγες και τα κουνούπια ανήκουν στα Δίπτερα, οι λιβελούλες στα Ανισόπτερα, οι πεταλούδες στα Λεπιδόπτερα.. Στο εργαστήριο της Εντομολογίας, μέσα από κατασκευές, παιχνίδια και παρατήρηση δειγμάτων στο στερεοσκόπιο, μαθαίνουμε για την ανατομία, τη φυσιολογία και τη συμπεριφορά των εντόμων. Κατανοούμε τη χρησιμότητά τους στο οικοσύστημα και εξοικειωνόμαστε με την ταξινομική, δηλαδή την ταξινόμησή τους σύμφωνα με τα κριτήρια του Διεθνούς Συστήματος Ονοματολογίας. Και όχι, οι αράχνες δεν είναι έντομα, αλλά ναι, θα μάθουμε και για αυτές, αφού επιμένετε!\nΣε αυτό το εργαστήριο ανακαλύπτουμε απολιθώματα δεινοσαύρων και πληροφορίες για αυτούς καθώς και για την εποχή που έζησαν. Με τα απολιθώματα που ανακαλύψαμε, ανακατασκευάζουμε τα 3D μοντέλα των δεινοσαύρων. Μελετάμε τις συνήθειες, τον τρόπο ζωής τους καθώς και τις συνθήκες που οδήγησαν στην άνοδο και την εξαφάνιση τους. Ο Τ-Rex, ο Τρικεράτοπας και η παρέα τους αποκτούν σάρκα και οστά μέσα από καθημερινά υλικά! Μας δείχνουν τις αλλαγές που έχει υποστεί ο πλανήτης μας από τη δημιουργία του μέχρι σήμερα και παράλληλα, μας συστήνουν μερικούς από τους απογόνους τους.\nΗλικίες 5-7 κάθε Παρασκευή 20:00-21:00\nΗλικίες 8-12 κάθε Τετάρτη 20:00-21:00\nΣκέφτομαι ECO – λογικά\nΣκέφτομαι ECO-λογικά σημαίνει ότι δεν σκέφτομαι μόνο τον εαυτό μου! Κατανοώ τη θέση μου στο περιβάλλον, στον πλανήτη και την κοινότητά μου και αποφασίζω με υπευθυνότητα, προκειμένου οι πράξεις μου να προστατεύουν τους ανθρώπους, τα ζώα και τη φύση. Μέσα από απλά πειράματα, κατασκευές με ανακυκλώσιμα υλικά και κινητικά παιχνίδια, στόχος είναι η ανάπτυξη της ενσυναίσθησης και της περιβαλλοντικής συνείδησης. Με διαδραστικό και βιωματικό τρόπο, τα παιδιά εξοικειώνονται με έννοιες όπως η βιωσιμότητα, η αειφόρος ανάπτυξη και το οικολογικό αποτύπωμα, καθώς και με τις επιπτώσεις της αλόγιστης ανθρώπινης δραστηριότητας στο περιβάλλον, όπως η μόλυνση, το πλαστικό και η κλιματική αλλαγή. Με την αισιόδοξη ματιά τους, οι μικροί οικολόγοι βρίσκουν λύσεις και ανακαλύπτουν ότι έχουν τη δύναμη να αλλάξουν τον κόσμο!\nΜελετάμε τη δύναμη της φύσης στην πράξη\nΟ σεισμός, η πλημμύρα, η έκρηξη ενός ηφαίστειου είναι μερικές μόνο από τις φυσικές καταστροφές με τις οποίες μπορεί να έρθει αντιμέτωπος ο άνθρωπος. Σε αυτό το εργαστήριο, δημιουργούμε τα δικά μας ηφαίστεια και τους δικούς μας σεισμούς, κάνουμε απλά πειράματα και κατασκευές για να αναπαραστήσουμε φυσικά φαινόμενα σε μικρή κλίμακα και αντιλαμβανόμαστε τη δύναμη και το μεγαλείο της φύσης. Ανακαλύπτουμε πώς δημιουργείται η βροχή και ο άνεμος, γιατί υπάρχουν περιοχές του κόσμου με ερήμους, τι είναι οι σεισμοί και οι τυφώνες και για ποιο λόγο συμβαίνουν. Παρατηρούμε τις κλιματικές αλλαγές καθώς και τις επιπτώσεις της ανθρώπινης δραστηριότητας στο περιβάλλον. Κυρίως όμως, μαθαίνουμε να σεβόμαστε τη φύση και το περιβάλλον αλλά και πώς να αντιδρούμε σωστά σε κάθε περίπτωση και να προστατευόμαστε από τις διάφορες φυσικές καταστροφές.\nΗλικίες 5-7 κάθε Τρίτη 18:00-19:00\nΣε αυτό το πολύχρωμο και μυρωδάτο εργαστήριο, τα παιδιά γνωρίζουν με έναν εναλλακτικό τρόπο την ομορφιά της Χημείας. Αποκτούν βασικές γνώσεις για το μετασχηματισμό της ύλης και τις χημικές ενώσεις μέσα από την πραγματοποίηση πειραμάτων, φτιάχνοντας τα δικά τους αρώματα, αιθέρια ελαία, κηραλοιφές σαπούνια και αλλά φυτικά καλλυντικά με υλικά προερχόμενα από το περιβάλλον. Επιπλέον, τα παιδιά ανακαλύπτουν ότι η χημεία υπάρχει παντού, σε μέρη της καθημερινής τους ζωής που δεν φαντάζονταν καν και ότι οι ίδιοι είναι κατά μια έννοια χημικοί!


Μύηση και Θάνατος - Νέα Ακρόπολη Αθήνας\nΔημοσιεύθηκε : 25 Μαρτίου 2017\nΔύσκολες λέξεις, δύσκολες έννοιες... Όμως τι θεωρείται πως αντιπροσωπεύει μια μύηση; Κάποια νέα αρχή, μια αναγέννηση;\nΗ μύηση προέρχεται ετυμολογικά από το ρήμα μυώ που σημαίνει την κατάκτηση μιας καινούριας γνώσης, μιας αποκάλυψης που παίρνει ο άνθρωπος στη ζωή του και ανταποκρίνεται σύμφωνα με την εξέλιξη της δικής του ψυχής.\nΚατά τον Μιρσέα Ελιάντ η μύηση, από μια κατάσταση αναγέννησης είναι και μια πράξη μάθησης, όπου ο άνθρωπος συνειδητοποιεί την ουσία των ηθικών και κοινωνικών νόμων. Οι Εθνολόγοι διακρίνουν τρεις διαφορετικούς τύπους μύησης:\n1. Τη Φυλετική Μύηση, που επιβεβαιώνει το πέρασμα από την εφηβική κατάσταση στην ενηλικίωση. Συνδέεται ξεκάθαρα με μια βιολογική αλλαγή που κάθε άνθρωπος γνωρίζει.\n2. Τη Θρησκευτική Μύηση, που βεβαιώνει το πέρασμα ενός από μία κατάσταση σε άλλη ανώτερη, επιτρέποντας το άτομο να εισχωρήσει από το βέβηλο στο ιερό.\n3. Τη Μαγική ή Σαμανική Μύηση, που θεωρείται η πιο εσωτερική από τις προηγούμενες μυήσεις. Είναι αυτή που κάνει κάποιον να εγκαταλείψει την φυσική ανθρώπινη κατάσταση για να φτάσει στην κατοχή «υπερφυσικών» δυνάμεων.\nΗ Μύηση παρουσιάζεται στην αρχαιότητα ως η αποκάλυψη ενός Μυστηρίου. Γι’ αυτό τα αρχαία Μυστήρια και οι Μυήσεις είναι δύο έννοιες στενά συνδεδεμένες. Σε όλες τις παραδοσιακές κοινωνίες ανακαλύπτουμε τελετές Μύησης, από τους αρχαίους πολιτισμούς της Ανατολής, στους Προ-κολομβιανούς της Αμερικής, στην Αφρική και την Ευρώπη.\nΣύμφωνα με τους ανθρωπολόγους θεωρείται ένας παγκόσμιος παραδοσιακός, αρχαϊκός θεσμός, που επιτρέπει ψυχολογικά, το πέρασμα από μια κατάσταση, σε μια άλλη, ανώτερη, μέσα από την πραγματοποίηση και τη βίωση μιας ειδικής τελετουργίας.\nΔεν πρόκειται απλά για μια διανοητική εκπαίδευση, αλλά είναι ένας δρόμος εσωτερικής ανανέωσης που προσφέρει συνάμα, μια σφαιρική άποψη του κόσμου.\nΚάθε Μύηση σημαίνει το συμβολικό θάνατο της παλιάς προσωπικότητας και τη γέννηση μιας καινούργιας και περισσότερο αρμονικής προσωπικότητας.\nΟ σημερινός άνθρωπος καταλαβαίνει τον κόσμο, μόνο αν τον συλλάβει. Ο άνθρωπος εκείνης της εποχής των μυήσεων μπορούσε να τον καταλάβει μόνο εάν πρώτα μπορούσε να τον βιώσει.\nΟι τελετές Μύησης περιείχαν τον «θάνατο» του παλιού ανθρώπου και τη «γέννηση» του νέου σταματώντας τον ιστορικό χρόνο και συνδέοντας την αναγέννηση και τη δυνατότητα εξέλιξης του ανθρώπου. Οι δοκιμασίες, οι περιπλανήσεις, τα πάθη του υποψηφίου αντιγράφουν τον ήρωα του μύθου και το περιπετειώδες ταξίδι του, που αποτελούν «μία ιστορία προς μίμηση», για να μπορέσει ο άνθρωπος να φτάσει στο δικό του Κέντρο. Ο Πλάτων είχε πει πως «ο θάνατος είναι Μύηση».\nΆλλωστε Γέννηση και θάνατος είναι όψεις του ίδιου νομίσματος που λέγεται ζωή. Σε όλο τον εκδηλωμένο κόσμο από το ασύλληπτο μέγεθος του σύμπαντος, μέχρι τον μικρότερο μόριο της ύλης υπάρχει ο νόμος της γέννησης, της εξέλιξης, του θανάτου. Συνειδητοποιούμε πως το σύμπαν, η φύση, στον κόσμο μας υπάρχουν διαρκώς καταστάσεις από γεννήσεις, συγκρούσεις, θανάτους.\nΕιδικά η τελευταία είναι μια λέξη ταμπού, που προκαλεί ανησυχία, φόβο στην πραγματικότητα, είναι η απουσία της ύλης, του φωτός. Στην αρχαία Ελληνική μυθολογία ο θεός του Κάτω Κόσμου (του κόσμου που δεν είναι ορατός στους ζωντανούς είναι ο Άδης (Αΐδης), αυτός που δεν φαίνεται!\nΜας είναι εξαιρετικά δύσκολο να συλλάβουμε, να κατανοήσουμε, πόσο μάλλον να βιώσουμε το δώρο της ζωής, της δικής μας εκδήλωσης σ’ αυτόν τον κόσμο.\nΔεν πρέπει να φοβόμαστε το θάνατο. Είναι το πεπρωμένο από το οποίο δεν μπορούμε να ξεφύγουμε σ’ αυτόν τον εκδηλωμένο κόσμο... Σε μια αγαπημένη κινηματογραφική ταινία «Ο κύκλος των χαμένων ποιητών» υπάρχει μια εξαιρετική φράση από τον πρωταγωνιστή της ταινίας: Carpe Diem – Άδραξε τη μέρα. Μπορεί ο χρόνος να περνά με ιλιγγιώδη ταχύτητα. Αυτή άλλωστε είναι η αγωνία αρκετών ανθρώπων. Να μπορούν να ζήσουν την κάθε στιγμή της ζωής τους έντονα και δημιουργικά, σαν να είναι η τελευταία...!\nΘεωρούμε δεδομένο, δίχως να προβληματιστούμε, από πού ήρθαμε και προς τα που πορευόμαστε στη διάρκεια του χρόνου, της δικής μας ζωής. Σε πολλούς ανθρώπους υπάρχει η ψευδαίσθηση της αιωνιότητας της ύλης, θαρρώντας πως δεν αλλάζουν κι ότι θα είναι πάντα ίδιοι. Όμως κάποια στιγμή θα συνειδητοποιήσουν εξωτερικά αυτή την αλλαγή, κοιτάζοντας σ’ έναν καθρέπτη το πρόσωπο, το σώμα που έχει αφήσει ο χρόνος επάνω του σημάδια. Θα το αντιληφθούν επίσης, κοιτάζοντας παλιές φωτογραφίες, εκεί που ο φακός της μηχανής συνέλαβε σ’ ένα κομμάτι του χρόνου μια συγκεκριμένη στιγμή ένα παιδί. Αυτό το παιδί σε μια διαφορετική στιγμή του χρόνου, στο σήμερα κοιτάζει τη φωτογραφία. Τώρα όμως είναι ένας άνθρωπος ώριμος ή οδεύει προς την τρίτη ηλικία... Τι έχει αλλάξει τελικά; ο χρόνος ή η εξωτερική μορφή του ανθρώπου; Εσωτερικά έχει αλλάξει;\nΟ υλικός θάνατος είναι εκείνος που απασχολεί περισσότερο τον υλικό άνθρωπο. Η συνείδησή του θα περιοριστεί μόνο σε αυτό που ονομάζεται προσωπικότητα.\nΥπάρχουν άνθρωποι γύρω μας σε μια αρκετά προχωρημένη ηλικία και παρά τα όποια κινητικά προβλήματά τους έχουν τη διάθεση να χορέψουν σαν μικρά παιδιά. Αυτό είναι ένα μάθημα ζωής! Η ψυχή είναι πάντοτε νέα και έχει τη διάθεση και τη βούληση να παίρνει εμπειρίες.\nΕίναι αναγκαίο ο άνθρωπος να καταφέρει να συναντήσει ουσιαστικά τον εαυτό του σε αυτό το ταξίδι. Μπορεί αυτό να είναι ένας σταθμός στην εξέλιξή μας και μια ευκαιρία, μια αφορμή για να βαδίσουμε σε μια άλλη Πύλη ζωής...\n1) Η Μεταθανάτια ζωή στους αρχαίους Πολιτισμούς – Συγγραφική ομάδα Εκδόσεις Νέα Ακρόπολη 2009\n2) Πραγματεία πάνω στην ιστορία των Θρησκειών Μircea Eliade Μετάφραση Εκδόσεις Χατζηνικολή, Αθήνα 1981\n3) Ο Χρυσός Κλώνος Α, Β, Γ, Δ τόμος. James George Frazer Μετάφραση Εκδόσεις ΕΚΑΤΗ, Αθήνα 1990, 1991, 1992, 1994,\n4) Η Θεουργία διδάσκει τον αιώνιο δρόμο της ψυχής Ν. Μαργιωρή Αθήνα 1987\n5) Μινωική Θρησκεία: Η μυστική διάσταση – Αιμίλιος Μπουρατίνος, Εκδόσεις Αρσενίδη 1998


Ενότητα :Αριστομένης Προβελέγγιος\nΤίτλος : Αναστασίας Πεπέ, Αναμνήσεις από το έργο του και το Αττικό τοπίο (ΑΡΙΣΤΟΜΕΝΗ ΠΡΟΒΕΛΕΓΓΙΟΥ)\nΔιαβάστηκε: 941 φορές!\nΑναμνήσεις από το έργο του και το Αττικό τοπίο\nΥπήρχε κάτι μυστικό στην επικοινωνία μας. Εκείνος μου άνοιγε μυστικά περάσματα, απ' όπου περνώντας το φως στροβιλιζόταν σ' όλους τους τύπους χρωμάτων και σχημάτων της αρχιτεκτονικής συνείδησης.\nΕγώ φαινόμουν, σαν να έδενα όλα αυτά τα οχήματα ή χρώματα στο νου μου, κάνοντας του ερωτήσεις. Όταν του έλεγα πως έκανα χορό ή έγραφα ποίηση, φαινόταν μπλεγμένος απέναντί μου.\n«Ώστε κάνεις χορό; Είσαι ευτυχισμένη!» μου έλεγε. Ή: «πολύ καλά κάνεις και γράφεις. Με τη γραφή ρίχνουμε φως μέσα στους ανθρώπους...».\nΑνέμελος μέχρι την τελευταία του στιγμή, ήθελε εν τούτοις γερά νεύρα για ν' αντιμετωπίσεις την απαισιοδοξία του. Σπάνιας ζωτικότητας ο ίδιος, μας μάθαινε να τολμούμε, να ξεδιπλώνουμε όλο το νήμα της ζωής μέχρι την άκρη της γνώσης.\nΥπερασπίζοντας την ποιότητα, άγγιζε με τις αξίες του το πιο σκοτεινό σημείο του λόγου ή της ύπαρξης. Έλεγε αστεία.\nΠροσπαθούσε να φανταστεί ή να κάνει προτάσεις, όσο το δυνατόν περισσότερο εφικτές μέσα στο ποιόν της αρχιτεκτονικής σκέψης και συνείδησης. Μαχόταν ιδιαιτέρως για την αγνή αρχιτεκτονική συνείδηση. Έλεγε πολύ συχνά για τον Le Corbusier, πως ήταν αγνός, εννοώντας τις προθέσεις του. Σε συνομιλίες του μαζί μας έδειχνε πως δεν μπορούσε να δεχτεί ως σωστό ένα αρχιτεκτονικό σχέδιο, χωρίς την ανάλογη αγνή πρόθεση, από τον μελετητή ή εργοδότη. Εύρισκε πάντα το μέτρο. Όριζε με το μυαλό του τα όρια της ανθρώπινης διάθεσης, θέτοντας το ανάστημα του ανάμεσα στο άτομο και στις επιδιώξεις της εξουσίας και τα σχέδια της.\nθυμάμαι όταν συζητούσαμε για την αρχιτεκτονική μου είχε πει, δείχνοντας τα δάκτυλα του: «Αυτά εδώ είναι οι ανθρωπιστικές επιστήμες, η ιστορία, η φιλοσοφία, η ανθρωπολογία...». Και κόβοντας τα στη ρίζα τους, με το άλλο και δείχνοντας την παλάμη του, «...και αυτή εδώ είναι η τεχνική. Όσο πιο γερά συναρμολογούνται τα δάχτυλα στην παλάμη, οι ανθρωπιστικές επιστήμες δηλαδή με την τεχνική, τόσο πιο γερή η αρχιτεκτονική γίνεται».\nΑυτός είναι ο λόγος νομίζω που ο ίδιος δεν υποστήριξε τόσο το έργο του δημόσια, όσο τις ιδέες του και ο λόγος πού δεν θέλησε ιδιαίτερα να το οργανώσει εκ των υστέρων. Μαχητής, έδινε μεγαλύτερη αξία στον άνθρωπο, παρά στο κτίριο και στις αρχιτεκτονικές προτάσεις.\nΌταν γύρισε το 1979 στην Αθήνα, έχοντας ήδη διδάξει στο Πανεπιστήμιο του Παρισιού, μετά τον Μάη του '68, αρνήθηκε επίμονα την ενεργό συμμετοχή του στην άσκηση του ελεύθερου επαγγέλματος. Το Ε.Μ.Π. του αναγνώρισε τον τίτλο του Επίτιμου Διδάκτορα τον Δεκέμβρη του 1998. Η Ελλάδα γενικώς του στέρησε την ικανοποίηση της προσφοράς του, εν ζωή, στην αρχιτεκτονική συνείδηση του τόπου, και οι αρχιτεκτονικές και πολεοδομικές του μελέτες παραμένουν αδημοσίευτες. Όταν διαφώνησε, λόγω του χαρακτήρα του, γραπτώς, με τον Le Cobusier το 1951, όταν δούλευε στο γραφείο του, για το γνωστό «la vie est sans pitie» του Le Corbu χαραγμένο σε βότσαλο, ο ίδιος ο αρχιτέκτονας του απάντησε "les homes ont cree le pitie"... l’ architecture n’ est pas tout pitie. («οι άνθρωποι έχουν δημιουργήσει το έλεος... η αρχιτεκτονική δεν είναι καθόλου φιλεύσπλαχνη».)\nΑπό τότε δεν μπορούσε να φανταστεί πως λόγω αυτής της στάσης και της ιδιοσυγκρασίας του, ο Αριστομένης δεν θα σχεδίαζε και θα κατασκεύαζε παρά ελάχιστα αρχιτεκτονικά έργα. Τα έργα του, πάντα σχεδιασμένα σε κατάσταση δυναμισμού και οράματος, έγιναν σε μικρό χρονικό διάστημα και κατασκευάστηκαν από τον ίδιον.\nΤο Ξενοδοχείο GREEN COAST, η οικία - Εργαστήρι Γλυπτικής ΣΠΗΤΕΡΗ οδού Κυκλάδων, το Τυπογραφείο ΠΑΠΥΡΟΣ ΛΑΡΟΥΣ στο Μαρούσι, η οικία ορφανου στο Καλαμάκι (οδός Μαλτέζου-7), η οικία ΟΙΚΟΝΟΜΟΥ στη Γλυφάδα (οδός Γαληνού- 8), η Κλινική ΟΡΦΑΝΟΥ «Ο ΑΓΙΟΣ ΠΑΝΤΕΛΕΗΜΩΝ» (οδός Γ’ Σεπτεμβρίου και Μακεδονίας- 9) ή το Κτίριο Γραφείων Ερμού- 8 (Πάλλης στο ισόγειο) είναι ορισμένα από τα έργα του. Κρύβουν τον εσωτερικό προβληματισμό του και μια ανώτερη αντίληψη τεχνικής. Οι λύσεις που έδωσε δηλώνουν μέτρο και ισορροπία κατασκευαστική, που όμως περιλαμβάνουν τ' όνειρο και την ποιότητα του ανθρωπισμού του. Αδημοσίευτο και άγνωστο το έργο του στους αρχιτέκτονες σήμερα, θα φωτίσει, όταν οργανωθεί και δημοσιευτεί, την ιστορία της Αρχιτεκτονικής στη χώρα μας τη δεκαετία 1957 έως 1967. Στη Γαλλία το έργο του ΒΑΤΙΜΕΝΤ DE COMITE D’ ACCEUIL - Κτίριο Υποδοχής Σπουδαστών (1952), αναγνωρισμένο σήμερα, έχει συμπεριληφθεί στον κατάλογο των 120 Αρχιτεκτονικών έργων - Δημιουργιών. για την πόλη του Παρισιού [Οδηγός Σύγχρονης Αρχιτεκτονικής Παρισιού 19731.\nΓΙΑ ΤΟ ΤΟΠΙΟ\nΕπέστρεψε για δεύτερη φορά στην Αθήνα, το 1979, 65 ετών, να ζήσει το υπόλοιπο της ζωής του στον τόπο του, που ήταν όραμα γι αυτόν και παράδεισος! θυμάται το Λεκανοπέδιο με αμπέλια, έβλεπε το διαμερισμό του στο ρετιρέ της πολυκατοικίας της οδού Χατζηδάκη-11 από την Πάρνηθα ως το Φάληρο.\nθυμόταν τα ελαφρά, μόνιμα ρεύματα αέρος που δημιουργούσαν αυτήν την καθαρότητα της ατμόσφαιρας του Αττικού ουρανού και που τώρα έπαψαν να φυσούν, όπως παλιά. «Τώρα έκαψαν τα δάση και μπάζωσαν τα ρέματα», έλεγε. Ένα ρεύμα αέρος ερχόταν από το πλάι της Πεντέλης, περνούσε από το Πολύδροσο, τα Τουρκοβούνια και έβγαινε στη θάλασσα. Τα Τουρκοβούνια, έλεγε, ήταν αποφασισμένος τόπος ηρεμίας για τους παλαιούς. Ακόμα και οι Τούρκοι τα ήθελαν άκτιστα».\nΓύρω από την Ακρόπολη θυμόταν τους Λόφους, πριν τον πόλεμο, πριν κατασκευαστούν δηλαδή οι διαμορφώσεις με τα πλακόστρωτα από τον Πικιώνη μαζί με την άσφαλτο, δηλ. ο περιφερειακός της Απ. Παύλου και Δίον. Αρεοπαγίτου. Πίστευε ότι δεν θα πρεπε να διαχωριστούν οι ΛΟΦΟΙ της ΠΝΥΚΑΣ και του φιλοπαππου από τον ΑΡΕΙΟ ΠΑΓΟ και τον ΙΕΡΟ ΒΡΑΧΟ της ΑΚΡΟΠΟΛΕΩΣ. με αυτόν τον δρόμο. «Ο Παρθενώνας έχει άσχημη οπτική, μας είχε πει, από τόσο κοντό. Τώρα θα κάμουν αυτόν τον απαίσιο δρόμο, και πεζόδρομο!»\nΑντιτάχτηκε στα Μεγάλα Έργα της Αττικής της δεκαετίας 1990-2000, όπως συγκεκριμένα στο Metro, στο Νέο Μουσείο Ακρόπολης, στους Ολυμπιακούς Αγώνες της Αθήνας ή στην Ενοποίηση των Αρχαιολογικών χώρων.\nΑντίθετα, στη ζωή του υπερασπίστηκε με πάθος την αναγνώριση των θυμάτων στην Εθνική Αντίσταση μεταξύ των οποίων ήσαν οι δύο αδελφοί του.\nΗ λύπη του αυξανόταν όσο έβλεπε την Αθήνα να σφίγγει σαν ποντικοπαγίδα τους κατοίκους της. θεωρούσε ότι η δυσανάλογα εκτεταμένη αυτή πόλη, για ένα τοπίο ιερό, σε περίπτωση εκτάκτου ανάγκης, όπως σ' έναν μεγάλο σεισμό, θα εγκλωβίσει τραγικά τους κατοίκους της. θεωρούσε τις μελέτες του Metro ιδιοτελείς και γι αυτό ελλείπεις. «Το Metro έχει νόημα να κινείσαι κάτω από την πόλη, έλεγε, προς όλες τις κατευθύνσεις. Αν χρειαστείς το αυτοκίνητο σου στην πόλη για να πάρεις το metro, τότε δεν λειτουργεί αποτελεσματικά το metro».\nΜε αγανάκτηση έμαθε την πρόθεση να περάσει το metro κάτω από τον Κεραμεικό! «θα βουλιάξει ο Κεραμεικός! Εκεί είναι όλο πηγές με υπόγεια ύδατα». Ένα χρόνο μετά, μέσα στο 2000, είδα τον Ηριδανό, το ιερό ποτάμι του Κεραμεικού να στερεύει, για τα έργα του Metro, ενώ τα νέα αρχαιολογικά ευρήματα στον Κεραμεικό, έκαναν το Metro να αλλάξει πορεία.\nΑντιμέτωπη με τη θλίψη μου και τη νοσταλγία των ωραίων στιγμών που πέρασαν ανεπιστρεπτί στο διαμέρισμα του ή στο γραφείο του της οδού Χατζηδάκη, γραντζουνώντας μαζί βιβλία, σχέδια, χειρόγραφα ή σημειώσεις, ονειρεύομαι ακόμα ότι το πνεύμα του παρέμεινε διεισδυτικό και ασυμβίβαστο πάντα. Να ερευνά το παρελθόν, να προβληματίζεται με το παρόν και να προσδοκά με απαισιοδοξία το μέλλον: «αφού οι άνθρωποι δεν έμαθαν, δεν διδάχτηκαν από το παρελθόν!» έλεγε. Ή «οι άνθρωποι σήμερα δεν είναι άξιοι των γεγονότων! Χρειάζεται ταλέντο για να κρίνεις το παρόν».\nΕφημερίδα ΑΥΓΗ, 28-10-2001


Το «Guiness Show» είναι αντρική υπόθεση | κοσμικα , τηλεοπτικα νεα | womenonly.gr\nΤο «Guiness Show» είναι αντρική υπόθεση\nΜαζί με τον Κώστα Φραγκολιά και τον Λορέντζο Καριέρε θα ταξιδέψουν τις επόμενες ημέρες στη Ρώμη για το νέο κύκλο του «Guiness Show» στο Μεγάλο Κανάλι.\nΜαζί με τον Κώστα Φραγκολιά και τον Λορέντζο Καριέρε θα ταξιδέψουν τις επόμενες ημέρες στη Ρώμη για το νέο κύκλο του «Guiness Show» στο Μεγάλο Κανάλι. Ο Γιώργος Λιανός στην πρώτη του συνέντευξη μετά τη μετεγγραφή του από το κανάλι του Αμαρουσίου μιλάει στο ΛΟΙΠΟΝ για το νέο σόου τονίζοντας πως είναι πια αντρική υπόθεση.\nΠαρακολούθησες το τηλεπαιχνίδι;\n«Ναι, το είχα παρακολουθήσει και μου άρεσε. Με το που μου έγινε η πρόταση να κάνω κάποιο δοκιμαστικό ενδιαφέρθηκα πολύ, γιατί είναι μια μεγάλη παραγωγή στην οποία συμμετέχει το Μega, αλλά είναι και ένα νέο βήμα για μένα».\nΑντικαθιστάς την Κατερίνα Στικούδη...\n«Δεν είναι ακριβώς έτσι, γιατί θα είμαστε τρεις στην εκπομπή. Δεν έγινε αντικατάσταση ενός προσώπου. Θα έλεγα ότι το "Guiness" είναι πια αντρική υπόθεση».\nΣυναντηθήκατε με τον Κώστα και τον Λορέντζο;\n«Εννοείται. Κάναμε μαζί δοκιμαστικά και μπορώ να πω πως το πρόγραμμα θα είναι φοβερά υποσχόμενο!».\nΤο οποίο σημαίνει ότι έχεις κλείσει το κεφάλαιο ΑΝΤ1;\n«Δεν είχα ούτε έχω συμβόλαιο με ένα συγκεκριμένο κανάλι. Μου έγινε η πρόταση και τη δέχτηκα με μεγάλη χαρά. Δεν έχω κλείσει κάποια πόρτα και έχω ανοίξει άλλη. Το Mega σαφώς είναι ένα νέο κεφάλαιο. Τώρα, αν αυτό εξελιχθεί σε μόνιμη συνεργασία, δεν είναι στο χέρι μου».\nΈχεις μιλήσει με τους επιτελείς του ΑΝΤ1;\n«Έχω μιλήσει με κάποιους φίλους μου που δουλεύουν στο κανάλι και ζήτησα τη γνώμη τους. Αρκετοί ήταν θετικοί, γιατί είναι κάτι πιο πρωταγωνιστικό. Τους αρέσει που σιγά σιγά αυτή η προσπάθεια στα τηλεοπτικά αποκτά πιο σταθερά βήματα».\nΑυτή η πρόταση σε θέτει πια πρωταγωνιστή μιας εκπομπής. Θα επέστρεφες με τον ίδιο ρόλο στο «X-Factor»;\n«Δύσκολη ερώτηση. Ανάλογα με τα δεδομένα της συγκεκριμένης χρονικής στιγμής. Το "Χ-Factor" το έκανα με πολλή αγάπη και ήταν η αρχή στην προσπάθειά μου να κάνω κάποια πράγματα τηλεοπτικά. Οπότε το βλέπω και συναισθηματικά. Απλώς όταν γίνει -αν γίνει- αυτή η πρόταση, θα το εκτιμήσω».\nΠόσο θα μείνετε στη Ρώμη;\n«Τα γυρίσματα θα διαρκέσουν περίπου 25 ημέρες».\nΝα φανταστώ ότι θα πάρεις μαζί σου και την Ανθή;\n«Δεν θα έρθει τις πρώτες ημέρες, γιατί έχει ωτίτιδα και δεν μπορεί να ταξιδέψει. Σίγουρα όμως θα έρθει τη Μεγάλη Εβδομάδα».


Εκδηλώσεις για τα 100 χρόνια από τη γέννηση του Κ. Μητσοτάκη στα Χανιά\nΤελ. ενημ.: 08.10.2018, 16:47\nΙωάννα Τζάνη: Σημαντική διάκριση στην Iαπωνία για την ταλαντούχα Ελληνίδα (εικόνες)\nΑναστασιάδης: Θα υπάρξει θετική εξέλιξη με το θέμα της Τουρκίας\nΑπόφαση για προσάρτηση της Αμμοχώστου απο το Ψευδοκράτος\nΑυτή είναι «η πιο όμορφη μέρα» του Νίκου Μακρόπουλου (βίντεο)\nΤις ευκαιρίες της επόμενης μέρας για την Ελλάδα και τη Θεσσαλονίκη διερεύνησαν επτά Έλληνες και επτά Γερμανοί νέοι δημοσιογράφοι\nΠλατεία Αριστοτέλους. Η αρχαία ελληνική φιλοσοφία και η κοινή ευρωπαϊκή ιστορία ενώνουν Έλληνες και Γερμανούς δημοσιογράφους. Η ελληνική κρίση είχε προκαλέσει αντιγερμανική φρενίτιδα από τη μια πλευρά και χαρακτηρισμούς για «τεμπέληδες Έλληνες» από την άλλη που τώρα δίνουν τη θέση τους στη σύμπλευση. Τις ευκαιρίες της επόμενης μέρας για την Ελλάδα και τη Θεσσαλονίκη διερεύνησαν επτά Έλληνες και επτά Γερμανούς νέοι δημοσιογράφοι στο 7ο ελληνογερμανικό δημοσιογραφικό εργαστήρι των dialoggers του Ιδρύματος Konrad Adenauer στη Θεσσαλονίκη.\nΓερμανία: Μεγάλη πυρκαγιά στο Πότσνταμ\nΝεανική επιχειρηματικότητα και start-ups\nΗ κοινότητα των start-uppers στη Θεσσαλονίκη κάνει τα πρώτα της βήματα. H εμφάνιση θερμοκοιτίδων για τις νεοφυείς επιχειρήσεις, όπως η Αλεξάνδρεια Ζώνη Καινοτομίας ή το οικοσύστημα του OK!Thess δίνουν ευκαιρίες για την ανάπτυξή τους. «Eίκοσι τρεις ομάδες start-uppers στη Θεσσαλονίκη βρίσκονται σε πρόγραμμα για να βρουν χρηματοδότηση, τέσσερις διαπραγματεύονται με αγοραστές και πέντε είναι ήδη μέλη της ελληνικής αγοράς. Συνολικά έχουν λάβει 300.000 € σε χρηματοδότηση, ποσό που για τη Θεσσαλονίκη αυτή τη στιγμή είναι πολύ ικανοποιητικό», αναφέρει ο Μαρίνος Τζώτζης από ελληνικής πλευράς.\nΣύγχρονες επιχειρήσεις νέων ανθρώπων με αντικείμενο την ηλεκτροκίνηση, την εύρεση εργασίας, την πολιτιστική ξενάγηση προσπαθούν να δώσουν ένα νέο αέρα αισιοδοξίας κόντρα στη μιζέρια της κρίσης. «Στην Ελλάδα τα πράγματα αλλάζουν πολύ αργά και η αποτυχία έχει μόνο αρνητικό στίγμα, ενώ μπορεί να είναι εφαλτήριο για κάτι πετυχημένο στο μέλλον. Το λειτουργικό κόστος είναι μεγάλο για μια επιχείρηση κι έτσι κάποιοι δεν αρχίζουν καν», επισημαίνει ο νεαρός έλληνας δημοσιογράφος. Την άποψη του συμμερίζεται και η συνεργάτης του στην έρευνα, Βέρα Λόινερ: «Είναι αδιανόητο ότι δεν αλλάζει κάτι στη φορολογική πολιτική στην Ελλάδα. Η προκαταβολή φόρου ουσιαστικά σταματά του νέους να δημιουργήσουν τη δική τους επιχείρηση», λέει χαρακτηριστικά προσθέτοντας ότι «κάτι διαφορετικό πρέπει να συμβεί, υπάρχουν λύσεις».\nΜία πόλη που δεν κοιτάει στον Νότο αλλά στα Βαλκάνια είναι ίσως μια ευκαιρία για τη Θεσσαλονίκη. Στο παρελθόν αλλά και σήμερα γράφτηκαν πολλά για το μετασχηματισμό της σε μητρόπολη των Βαλκανίων. Οι χαμηλότεροι φορολογικοί συντελεστές στις γειτονικές βαλκανικές χώρες μεταφέρουν ελληνικές επιχειρήσεις εκεί και φρενάρουν τη δυνατότητα ανάπτυξης. «Υπάρχουν συγκριτικά πλεονεκτήματα στην πόλη που μπορούν να βοηθήσουν στο να ανακτήσει το ρόλο της στα Βαλκάνια. Για να γίνει αυτό πρέπει να βοηθήσουν όλοι οι τομείς: πολιτική, εκπαίδευση, επιχειρηματικότητα αλλά και οι πολίτες», τονίζει ο Σοφοκλής Γερούλης, από τους συμμετέχοντες στο εργαστήρι των dialoggers. «Αντιλήφθηκα ότι υπάρχει ο στόχος. Αλλά μήπως η στροφή προς τα Βαλκάνια σημάνει το γύρισμα της πλάτης προς την Ευρώπη;» αναρωτιέται η Μαρλίνε Μπράι, μιλώντας στη Deutsche Welle.\nΠερισσότερη Ευρώπη και εμβάθυνση\nΗ εργασία των νεαρών δημοσιογράφων έγινε σε ομάδες των δύο ατόμων. Οι πηγές που χρησιμοποίησαν ήταν μεν οι ίδιες, το τελικό αποτέλεσμα είναι διαφορετικό και θα αποτυπωθεί αναλυτικά στα ελληνικά και τα γερμανικά με κείμενο και βίντεο τις επόμενες ημέρες στο μπλογκ των dialoggers. «Δεν μπορείς να εξηγήσεις τι πραγματικά συμβαίνει με την κρίση με συντομευμένες και απλοποιημένες ειδήσεις, χρειάζεται χρόνος και ανάλυση. Δε συνέβη αυτό τα προηγούμενα χρόνια στα ΜΜΕ και αυτό όξυνε τις σχέσεις Ελλάδας-Γερμανίας», λέει ο Γιόχεν Μαρκέτ, αρχισυντάκτης του workshop για τη γερμανική πλευρά. Η συνεργασία των δημοσιογράφων είναι ίσως πιο αναγκαία από ποτέ. «Χρειαζόμαστε τη συνεργασία, ειδικά σε σύνθετα θέματα που κοντεύουν να διαχωρίσουν την Ευρώπη. Για μένα έχουμε ανάγκη από τη θεσμοθέτηση ενός ευρωπαϊκού newsroom», πιστεύει η Ελίνα Μακρή, που είχε την αρχισυνταξία για τους Έλληνες συμμετέχοντες. Διάλογος, έρευνα και συνέργειες, λοιπόν, για την καλύτερη πληροφόρηση των πολιτών.\nΠηγή άρθρου: Deutsche Welle / Διογένης Δημητρακόπουλος


Ιστορία της ίδρυσης του Budi Utomo\nΗ νεολαία είναι η κινητήρια δύναμη του κινήματος της ανεξαρτησίας και του αγώνα για απελευθέρωση από την αποικιοκρατία, ξεκινώντας από τη δημιουργία οργανώσεων νεολαίας. Budi Utomo ((ορθογραφία van Ophuijsen: Boedi Oetomo)), μια οργάνωση νεολαίας που έγινε ο προπομπός της αφύπνισης της νεολαίας στη διαμόρφωση του αγώνα για την παγκόσμια ανεξαρτησία, και μέχρι τώρα αυτή η περίοδος είναι γνωστή ως η Εθνική Ημέρα Αφύπνισης (Harkitnas).\nΗ ιδέα του αγώνα για απελευθέρωση από τους ίδιους τους αποίκους ξεκίνησε με την ίδρυση της οργάνωσης νέων Budi Utomo στις 20 Μαΐου 1908 από τον Δρ. Οι μαθητές Soetomo και STOVIA, συγκεκριμένα οι Goenawan Mangoenkoesoemo και Soeraji για την ιδέα του Dr. Wahidin Sudirohusodo.\nΣτην αρχή του σχηματισμού της, η οργάνωση νέων Budi Utomo είχε κοινωνική, οικονομική και πολιτιστική φύση. Επιπλέον, η συμμετοχή περιορίζεται επίσης σε μορφωμένες ομάδες νέων στην Java. Οι νέοι που εκείνη τη στιγμή μελετούσαν φοιτητές Ιατρικής στη ΣΤΟΒΙΑ γνώριζαν καλά ότι στα χέρια τους το μέλλον του έθνους και της χώρας ήταν απαλλαγμένο από αποικιοκρατία.\nΦάση ηγεσίας του Budi Utomo\nΣε διάφορες λογοτεχνίες, αναφέρεται ότι η οργάνωση του Budi Utomo ξεκίνησε από την ιδέα των νέων που σπουδάζονταν ως φοιτητές ιατρικής. Όπου ακριβώς στις 9 π.μ. την Κυριακή, 20 Μαΐου 1908, εξήγησε την ιδέα του Budi Utomo ως οργανισμού νεολαίας που θα φέρει αλλαγές στο μέλλον του έθνους και της χώρας. Για το λόγο αυτό, οι νέοι συμφώνησαν να μοιραστούν τα καθήκοντά τους με τους «πρεσβύτερους» για να ηγηθούν της οργάνωσης του Budi Utomo, ειδικά επειδή τα καθήκοντα των νέων ως φοιτητών ιατρικής ήταν ακόμη πολλά και δεν μπορούσαν να διαθέσουν πλήρως το χρόνο τους για τη διοίκηση του οργανισμού.\nΣτη 10ετή φάση της ηγεσίας του Budi Utomo, υπήρξαν αρκετές αλλαγές στους οργανωτικούς ηγέτες. Παρόλο που η ηγεσία κυριαρχείται περισσότερο από τους "Priayi" ή τους αριστοκράτες από τους κύκλους των κερατίνων στην Ιάβα. Όπως ο Raden Adipati Tirtokoesoemo, πρώην αντιβασιλέας του Karanganyar και ο Pangeran Ario Noto Dirodjo από το παλάτι Pakualaman.\nΗ φάση ανάπτυξης πραγματοποιήθηκε στην ηγεσία του Pangeran Ario Noto Dirodjo, όπου υπήρχε η επιθυμία να επιτευχθούν πολιτικοί στόχοι στην οργάνωση του Budi Utomo. Ακόμα και ένας Ινδο-Ολλανδός, ο Ντουές Ντεκκερ, ο οποίος ήταν πολύ υπέρ του αγώνα για το Παγκόσμιο Έθνος να υποστηρίξει την «πολιτική» συμπεριλήφθηκε στην ουσία του αγώνα του Budi Utomo. Χάρη στην επιρροή του, η κατανόηση του "Tanah Air World" έγινε όλο και πιο αποδεκτή και μπήκε στην κατανόηση της Ιάβας.\nΣτη συνέχεια ήρθε η Indische Partij που ο Douwes Dekker είχε προετοιμάσει για πολύ καιρό μέσω της δράσης του στον Τύπο. Αυτή η ένωση είναι πολιτική και ανοιχτή σε όλους τους κόσμους χωρίς εξαίρεση. Για αυτόν, η «πατρίδα του αέρα της φωτιάς» (Κόσμος) είναι πάνω απ 'όλα.\nΦάση της εμφάνισης ενός νέου οργανισμού\nΟ Budi Utomo πραγματοποίησε το πρώτο του συνέδριο στις 3-5 Οκτωβρίου 1908, το οποίο πραγματοποιήθηκε στη Γιογκιακάρτα και παρακολούθησαν επτά υποκαταστήματα από την πόλη Batavia, Bogor, Bandung, Magelang, Yogyakarta, Surabaya και Ponorogo. Σε αυτό το πρώτο συνέδριο, κατάφερε να διορίσει τον Raden Adipati Tirtokoesoemo (πρώην αντιβασιλέας του Karanganyar) ως τον πρώτο πρόεδρο του Budi Utomo.\nΣτην ηγεσία του Raden Adipati Tirtokoesoemo, αν και πολλοί κατάφεραν να προσελκύσουν νέα μέλη από την αριστοκρατία σε αποικιακούς αξιωματούχους, αυτή η κατάσταση έκανε πραγματικά τα νεαρά μέλη να προτιμούν να παραιτηθούν.\nΣε αυτήν την κατάσταση, άρχισαν να εμφανίζονται νέοι οργανισμοί, όπως ο οργανισμός που σχηματίστηκε από την ένωση μεγάλων και μικρών εμπόρων στο Σόλο με το όνομα Sarekat Dagang Islam με σκοπό να υποστηρίξουν ο ένας τον άλλον. Αυτός ο οργανισμός μετονομάστηκε αργότερα από τον Τζοκοραμινότο σε Sarekat Islam με έναν ευρύτερο στόχο να ενώσει όλους τους ανθρώπους του κόσμου των οποίων η ζωή καταπιέστηκε από την αποικιοκρατία. Αυτή η προ-πάλη κατανόηση πραγματοποιήθηκε επίσης από την οργάνωση Indische Partij την οποία ο Douwes Dekker είχε προετοιμάσει εδώ και πολύ καιρό. Αυτές οι δύο οργανώσεις ήταν στην πρώτη γραμμή ως οργανώσεις πάλης και εκείνη την εποχή φοβόταν πολύ οι Ολλανδοί λόγω των αγώνων τους.\nΗ έλλειψη εμπειρίας στην ένταξη οργανώσεων στην πολιτική αρένα έκαναν τους Sarekat Islam και Indische Partij στην πρώτη γραμμή του αγώνα και άρχισαν να διαδίδουν την έννοια του εθνικισμού στην ευρύτερη κοινότητα. Η έννοια του εθνικισμού άρχισε να γίνεται κατανοητή από την ευρύτερη κοινότητα και άρχισε να επικρίνει τις ενέργειες της κυβέρνησης των Ολλανδικών Ανατολικών Ινδιών.\nΈνα από αυτά ήταν ένα περιστατικό που έκανε τους ανθρώπους θυμωμένους με την πολιτική της κυβέρνησης των Ανατολικών Ινδιών να συλλέγει χρήματα από τον λαό, η οποία αρχικά χρησιμοποιήθηκε για τον εορτασμό της επετείου της ανεξαρτησίας της χώρας τους. Αυτός ο θυμός ώθησε επίσης τον Soewardi Suryaningrat ή ο οποίος είναι τώρα πιο γνωστός ως Ki Hajar Dewantara να γράψει ένα άρθρο με τη μορφή σαρκασμού κατά της αποικιακής κυβέρνησης με τον τίτλο "Als ik Nederlander was" (Αν ήμουν Ολλανδός).\nΦυσικά, αυτό το γράψιμο έκανε τους Ολλανδούς να κάψουν τα γένια τους και έριξαν τον Ki Hajar Dewantara μαζί με δύο φίλους και υπερασπιστές του, τον Douwes Dekker και τον Tjipto Mangoenkoesoemo στη φυλακή. Δεδομένου ότι στη φυλακή του ήταν οι μετακινούμενοι του αγώνα, η οργάνωση Budi Utomo ανέλαβε τον πολιτικό κινητήρα του αγώνα για αυτόχθονες ανθρώπους στην Ιάβα και έξω από την Ιάβα.